هاواری پیاوێکی تەمەن ٧٠ ساڵ کە ٨٠٠ ڕۆژە لە زیندانە – بزاڤی خزمەت\nئەو فەرماندانەی لە کاتی کودەتا شومەکەی ١٥ ی تەموزدا دەستبەکاربوون هەتا ئێستا لە شوێنی خۆیان دەستبەکارن، بەڵام ژنان و منداڵان و پیرە پیاوان کە ئاگایان لە کودەتا نەبووە، لە زیندانەکان دانراون.\nدەیان هەزار مرۆڤی بێ تاوان فڕێ درانە ناو تورەکەی کودەتاوە و کەس نیە گوێی لە دەنگیان بێت. ئەوانەشی لەسەر ئەو کورسیانە دانیشتوون کە چاوەڕێی بەخشینەوەی دادپەروەریان لێدەکرێت، ڕۆژانە بڕیارگەلێکی نایاسایی وا دەدەن کە خوێنی مرۆڤ دەمەیەنێت.\nتەنیا یەک بەڵگەش نیە لەسەر ئەوەی بەشداری کودەتایان کردبێت.\nدەیان هەزار مرۆڤ بێ ئەوەی تەنیا یەک بەڵگەشیان لەسەر بێت، کەوا بەشداری کودەتایان کردووە، لەودیو پەنجە ئاسنینەکانی زیندانەوە ژیان بەسەر دەبەن.\nسەرەڕای ئەوانەی ناو زیندانەکان ماوەی ٢٦ تا ٢٧ مانگە بە بێ هۆ لە زیندان ژیان بەسەر دەبەن، کەسوکار و ئەندامانی خێزانەکانیشیان گیرۆدەی چەندین مامەڵەی نایاسایی و نا مرۆڤانە بوون.\nکەسانێکی زۆر کە لە زیندانەکانن و بە چەشنی قەشە برۆنسۆن و دەنیز یوجەل، ئەڵمانیا و ئەمەریکایان لە پشت نیە، حەواڵەی دەستی ویژدانی ئاکەپە و لیژنەی بە دواداچوونی کودەتاکە کراون، کە بە مەبەستی کەنارخستنی دادگای مافەکانی مرۆڤی ئەوروپا پێکیان هێناوە.\nئەمڕۆ سەدان کەسی پێگەشتووی تورکیا لە ناو وڵاتی خۆیان و لەبەرچاوی هەموو دونیا، وەک ئاوارەیەک مامەڵەیان لەگەڵ دەکرێت. دەست بەسەر سەروەت و سامانیاندا دەگیرێت و هەموو مرۆڤەکان سەیریان دەکەن.\n“گەر سێزگین تانریکولو لەگەڵ عومەر فاروق گەرگەرلیئۆغلو نەبووایە”\nگەر سێزگی تانریکولو پەڕلەمانتاری جەهەپە و عومەر فاروق گەرگەرلیئۆغلو کە لە دوای هەڵبژاردنەکانی ٢٤ ی حوزەیرانەوە بۆتە پەڕلەمانتاری هەدەپە نەبووایە، ئەوا یەک کەس نەدەبوو کە مامەڵەی نامرۆڤانەی کاربەدەستانی ناو زیندانەکان بە شێوەیەکی فەرمی تۆمار بکات.\nدەبێت لێرەدا حەقی کەسێکی تریش نەخۆین ئەویش کازم گولەچیوزی سەرنوسەری ڕۆژنامەی یەنی ئاسیایە، کە ڕۆژنامەیەکی سەر بە جەماعەتی نوری تورکیایە.\nئەم ٣ کەسایەتیە بە هۆی ڕۆشتنیان بە دوای مافی هاوڵاتیانی بەش خوراوەوە، لەم سەردەمە تاریکەدا مێژوویەکیان بۆ خۆیان تۆمار کرد. تەنانەت وانەیەکی باشیان بە چالاکوانەکانی بواری مافی مرۆڤی ئەوروپا دا، کە لە کاتی قسەکردندا خۆڵەمێش بەسەر مقەڵیەوە ناهێڵنەوە.\nئەوان لە سەردەمی زوڵمدا بە هۆی ترسەوە یاخود حیرسی بەرژەوەندیە دونیایەکانەوە دەستیان نەکرد بە یاری سێ مەیمونەکە.\n” ئەو نامەیەی لە زیندانی بالککەسیرەوە هاتووە”\nیەکێک لەو هاوڵاتیانەی لە زیندانی کاپسوتی شاری بالککەسیرەوە نامەیەکی ئاڕاستەی ئەو ٣ کەسایەتیە کردووە، لە هەمان کاتدا ناوی منیش خستۆتە هەمان ئەو ئیمەیلەی بۆ ئەوانی ناردووە.\nپیاوێکی تەمەن ٧٠ ساڵ کە ناوی عەلادین گۆکهانە و لە زیندانی کاپسوتی بالککەسیرە، هاوڕێکانی لە زاری خۆیەوە قسەکانیان نوسیوە و بە ئیمەیلێک بۆیان ناردووە.\nکاتێک نامەکەم خوێندەوە چاوەکانم پڕبوون لە فرمێسک و دڵم کسپەی لێوە دەهات.\nلەبەر ڕێزم بۆ تەمەنەکەی بە مام عەلادین ناوی دەبەم…\nبە بۆنەی نامەکەی مام عەلادینەوە زیاتر بیرم لە حاڵی ئەو زیندانیانە کردەوە کە نەخۆشی و پیرێتی لە زیندان تەنگی پێهەڵچنیون و هەلومەرجی زیندانیش هێندەی تر پەرێشانی کردوون.\nئەم بارە هێندە سەختە، کە تەنیا لەسەر شانی ٣ کەسە ڕاستگۆکەی سەرەوە نیە و، بەڵکو لەسەر شانی هەموو مرۆڤێکە کەوا باوەڕی بە ویژدان و شەرەف و حەیسیەتی مرۆڤ بوون هەیە.\nلە هەموو کەسێکش زیاتریش لەسەر شانی ئێمەیە کە هەڵگری هەمان پەیامی ئەو هاوڕێ مەزڵوم و ستەمدیدانەی ناو زیندانەکانین.\n“٨٠٠ ڕۆژە زیندانیە”\nمام عەلادین لە بەرامبەر ئەو زوڵمەی بەرامبەری ئەنجامدراوە هاواری لێهەستاوە. ٢٦ مانگ واتە نزیکەی ٨٠٠ ڕۆژە لە زیندانە. تەنیا تاوانی ئەوەیە پەیوەندی لەگەڵ بزاڤی خزمەتدا هەبووە.\nبە درێژایی ژیانی لە تیرۆر و کاری توندوتیژی خۆی بەدوور گرتووە. بەمەبەستی ئەوەی گەنجەکانی وڵاتەکەشی بە هەمان شێوەی خۆی پەروەردە ببن، هەمیشە یارمەتی ماددی ڕێکخراوە خێرخوازیەکانی داوە.\nلە وڵاتانی پێشکەوتووی دونیا، ڕێکخراوە مەدەنیەکان و کەسانی خۆبەخش هەمیشە بایەخێکی گەورەیان پێدەدرێت، بەڵام لە تورکیا ئەندامبوون لەو ڕێکخراوانەد،ا وەک بەهانەی تۆڵەسەندن و بەڵگەی تاوانبارکردن بەکاردەهێنرێت لە دژی چینێکی کۆمەڵگا.\nدەرچووی بەشی ئەندازیاری زانکۆی تەکنیکی یڵدزە\nمام عەلادین لە ساڵی ١٩٧٠ وەک تەکنیکزانێک لە هێڵی تەلەفۆنی تورک تەلەکۆم دەستبەکار بووە و ساڵی ٢٠١٣ خانەنشین بووە. واتە ٤١ ساڵە خزمەت بە دەوڵەت دەکات. تەواوی ئەو بەڵگەنامەی ڕێز و پێزانینانەی لە شوێنی کارکردنی وەریگرتووە، بەڵگەن لەسەر ئەوەی فەرمانبەرێکی ئاسایی نەبووە.\nمام عەلادین دەڵێت:” تەواوی ژیانم لە خزمەتی دەوڵەت و نیشتیمان و گەلەکەم بەسەر بردووە. بەڵام ڕۆژێک دوای کودەتا خائینەکەی ١٥ ی تەموزی ٢٠١٦ دەستگیر کرام و دواتر دەستبەسەریشیان کردم”.\nتەنیا هۆکارێک بۆ دەستبەسەرکردنی مام عەلادین پەیوەندیەتی لەگەڵ بزاڤی خزمەت و یارمەتیدانێتی بۆ ڕێکخراوە مەدەنیەکان.\nئەو تۆمەتانەی لە دۆسیەکەیدا درابوونە پاڵی، ناتوانیت لە دەوڵەتێکی سادەی یاسایشدا بە تاوان ناوزەندی بکەیت و سەرەڕای ئەمەش دادگا سزای ١٠ ساڵ زیندانی بەسەردا سەپاندووە.\n” ئەو داواکارە گشتیانەی هەوڵی ئازادکردنیان دەدا لە کارەکانیان دوور خرانەوە”\nمام عەلادین دەڵێت” هەرچەند دەکەم ئەوەم پێ هەزم ناکرێت کەوا بە تۆمەتی ئەندامێتی لە گروپی تیرۆرستیدا تاوانبار کراوم. هەموو ڕۆژێک لە خەفەتدا دەتلێمەوە. لەعنەت لەو کەسە بێت کە کودەتاکەی ئەنجامداوە”.\nمام عەلادین سەبارەت بە گۆڕینی ئەو داواکاری گشتیانەی کە هەوڵی ئازادکردنیان داوە دەڵێت” لە کاتی دادگایکردنمدا توشی شتی زۆر ناڕەوا بووم. لە دانیشتنی سێهەم و چوارەمی دادگایکردنمدا ئەو داواکاری گشتیەی داوای ئازادکردنی کردم لە دۆسیەکەی من دوورخرایەوە، بە هەمان شێوە داواکاری گشتی دووهەمیش هەوڵیدا ئازادم بکات و ئەویشیان گۆڕی، دواتر داواکاری گشتی سێهەم فەرمانی درێژکردنەوەی ماوەی دەستبەسەری بۆ دەرکردم”.\nکارەساتێکی تری شایەتی شاراوە\nیەکێک لە دیاردە ناشرینەکانی ناو دادگاکانی تورکیا بریتیە لە شایەتی شاراوە. کەسێک لە دژی گومانلێکراو شایەتی دەدات و ناو و نازناویشی بە شاراوەیی دەمێنێتەوە.\nمام عەلادین سەبارەت بەو شایەتە شاراوەیەی کە لە دژی شایەتی داوە دەڵێت” شایەتەکە بە بیانوی ئەوەی نەخۆشە بەشداری لە دانیشتنی ناو هۆڵی دادگا نەکرد. لەو ڕێکخراوەی پەیوەندیم پێوەیان هەبوو وانەی قورئان و حەدیسمان دەخوێند و پێکەوە چالاکی کۆمەڵایەتیمان ئەنجام دەدا. بە گوێرەی قسەی شایەتەکە من یاریدەدەری ئیمامی ئەو ناوچەیە بووم. ئەمەش بە تەواوی درۆیە، تەنانەت ژمارەی تەلەفۆنی یەکترمان لەلا نیە و پەیوەندیمان بە یەکەوە نەکردووە. شایەتەکە لەبەردەم دادگادا ئامادە نەبوو هەتا بتوانین قسەکای بە درۆ بخەینەوە”.\nمام عەلادین باس لەوە دەکات کە سەرەڕای ئەوەی چەندین جار باسی نەخۆشیەکانی خۆی کردووە بۆ دادوەر و داواکارە گشتیەکان، بەڵام ڕەتکردنەوەی داواکانی مام عەلادین ئەوە دەسەلمێنێت کە ئەو دادوەر و داواکارە گشتیانە هیچیان ویژدانیان نەبووە.\n“پێویستە نەشتەرگەری پەردەی دڵی بۆ ئەنجام بدرێت”\nمامەڵەی خراپ لەگەڵ مام عەلادیندا هەر لە سەرەتای دەستگیر کردنیەوە دەستی پێکردووە. ٨ ڕۆژ بە دەستگیر کراوی ماوەتەوە و گواستراوەتەوە بۆ بەشی نەخۆشیەکانی شەکرە. لە زیندان ڕۆژانە ٥ دەرمان بەکاردەهێنێت و پێویستی بە ئەنجامدانی نەشتەرگەری دڵ هەیە.\nسەرەڕای ئەوەی نەخۆشی فشاری خوێن و پرۆستات و چەندین گرفتی دەرونی هەیە، بۆ دابینکردنی پێداویستیەکانی ڕۆژانەی خۆیشی توانای ڕۆشتنی نەماوە.\nئەم چەند دێڕەی ناو نامەکەم هەر وەک خۆی دەرهێناوە” پێویستە نەشتەرگەری کڵاوی ئەژنۆم بکەم، بەڵام لەم هەلومەرجەی ئێستادا ناتوانم، زۆر بە ناڕەحەت توانای دابینکردنی پێداویستی ڕۆژانەی خۆمم هەیە، ئێستا ٣٨ کەسین لە قاوشەکەدا و ماوەیەک ٤٢ کەس بووین، لە ڕاستیدا نابێت لە ٢٨ کەس زیاتر بین، ١٠ کەسمان لەسەر زەوی دەخەوێت”.\n“لە ژوورێکی ٢٨ کەسیدا ٤٢ کەس دەژی”\nئەوەی لە تۆڕە کۆمەڵایەتیەکاندا باس دەکرێت سەبارەت بە هەلومەرجی نالەباری زیندانەکانی تورکیا، هەمووی بەسەر زیندانی کاپسوتدا جێبەجێ دەبێت.\nئایا پێویست بە پێناسەی ویژدانی ئەو داواکاری گشتیە دەکات کە ڕێگە بە زیندانیکردنی ٤٢ کەس دەدات لە ژوورێکی ٢٨ کەسیدا؟\nلە سایەی ئەم کۆلکە مرۆڤانەوە، تورکیا لە ڕووی مافەکانی مرۆڤەوە لە دوای وڵاتانی ئەفەریقایە، وەک چۆن لە ماوەی ڕابردوودا لەسەر ئاستی ئازادی ڕۆژنامەکان، هەتا پلەی ١٥٧ دابەزی.\nمام عەلادین باس لەوە دەکات کە زۆر بە ناڕەحەت پێداویستیە پزیشکیەکانی بۆ دابین دەکرێت و پاشان دەڵێت” لێرە هەموو بابەتێک کێشەیەکە بۆ خۆی، زۆر بە ناڕەحەت دەهێڵن چاوت بە پزیشک بکەوێت، ئاوی گەرم لە هەفتەیەکدا تەنیا دوو ڕۆژ دێتەوە بۆ ماوەی ٣ کاتژمێر. هەمیشە سەرە بۆ تەوالێت و خۆشۆرین گیراوە. وابزانم پێویست بەوە ناکات کە باسی ناڕەحەتی و ئەشکەنجەی وەستان لە سەرەی تەوالێتدا بکەم، بە نیسبەت کەسێکەوە کەوا نەخۆشی پرۆستاتی لەگەڵدایە. جگە لەوە زیندانەکە زۆر ساردە و هەمیشە سەرمامە”.\nمام عەلادین ڕوو دەکاتە ئەو کەسانەی کاروباری دەوڵەت بەڕێوەدەبەن و ناوی دادپەروەریان لە پارتەکەیان ناوە و دەپرسێت” دادگاکانی ئەم وڵاتە سەبارەت بەو کەسانەی تاوانباری کردوون بە کودەتای ٢٨ شوبات فەرمانی زیندانیکردنی دەرنەکردووە، بەڵام ئایا هیچ ڕوونکردنەوەیەکی هەیە بۆ دەستبەسەرکردنی کەسێکی وەک من کە هیچ پەیوەندیەکی بە کودەتاوە نیە؟ ئەمە نایەکسانی و جیاوازیکردنێکی ئاشکرا نیە؟!”.\nهەرچەندە مام عەلادین دۆسیەکەی ڕەوانەی دادگای باڵا کراوە، بەڵام هێشتا هیوای بەو پەندە هەیە کە دەڵێت کاتژمێری شکاویش ڕۆژی دوو جار ڕاستی پشان دەدات.\nمام عەلادین بە چوار چاو چاوەڕێی ئەو ڕۆژەیە کە دادگای باڵا ئەم ناحەقیە دەوەستێنێت و دەڵێت” باوەڕی تەواوم بەوە هەیە کە بێ تاوانم و ئەمەش لە دادگای تەمیز یاخود دادگای مافەکانی مرۆڤ دانی پێدا دەنرێت”.\nمام عەلادین پاشان پرسیارێکی جەرگبڕ دەکات و دەڵێت” بە هۆی ئەوەی تەمەنم زۆرە و نەخۆشیەکانم تەنگیان پێهەڵچنیوم، گەر بمنێرنەوە ماڵەوە هەتا ئەو کاتەی دادگای باڵا دوا بڕیاری دەردەکات سەبارەت بە دۆسیەکەم، ئایا ئەمە شتێکی زۆر سەختە بۆ ئەوان؟”.\nدوا بە دوای ئەم نامەیە ئەوەم بیست کەوا مام عەلادینیان ڕەوانەی ژوورێکی تر کردووە و لە هاوڕێ دڵسۆزەکانی زیندانیشی دابڕاوە.\nهەروەها هاوسەرەکەشی نامەیەکی هاوشێوەی نوسیوە و دەستیان بە هەر شوێنێک گەشتبێت گەیاندوویانە.\nلیژنەی مافەکانی مرۆڤی پەڕلەمانی تورکیا بە کەڵکی چی دێت\nسەرۆکی لیژنەی مافەکانی مرۆڤ لە پەڕلەمانی تورکیا کەسێکە بە ناوی هاکان چاوشئۆغلو کە پەڕلەمانتاری ئاکەپە لە بازنەی بورسا.\nهەروەها یاریدەدەرەکەشی سەر بە هەمان پارتە بە ناوی حوسەین یایمان لە بازنەی شاری هەتای.هەریەک لە گەرگەرلیئۆغلو تانریکوڵوش لە هەمان لیژنەدا ئەندامن و لە دوو پەڕلەمانتارەکەی ئاکەپە دەپرسین: ئایا قەت بیرتان لەوە کردۆتەوە کە نامەکەی عەلادین گۆکهان بخوێننەوە؟\nبۆ کۆتایی هێنان بەم زوڵمە چاوەڕی مردنی چەند نەخۆشی تری ناو زیندانەکان دەکەن؟\nپەنا بۆ خودا دەبەین!


بە فشاری ئێران و توركیا\nفەرەنسا پەخشی كەناڵی (نەورۆز تیڤی) لە ئەوروپا راگرت\nدوای راگرتنی پەخشی كەناڵی مەدنوچەی سەر بە پەكەكە لە بەلیجا لەلایەن مانگی دەستكردتی یوتێل ساتی فەرەنسا، بڕیاری راگرتنی پەخشی كەناڵی نەورۆز تیڤی-یش درا.\nپەیجی كەناڵی نەورۆز لە تۆڕی كۆمەڵایەتی فەیسبووك لە هەواڵێكی كورتی بەپەلەدا بڵاویكردەوە، فەرەنسا لە ژێر فشاری توركیا و ئێراندا بڕیاری داوە بە راگرتنی پەخشی كەناڵی نەورۆز لە سەر مانگی دەستكردنی هۆتبێرد، بۆیە لەمەودوا كەناڵەكە تەنها لە سەر مانگی دەستكردنی نایلسات پەخش دەكات.\nپێشتر هەفتەیەك لەمەوبەر كەناڵی مەدنووچە كە لە بەلجیكا پەخشی دەكرد لەلایەن یوتێلساتەوە پەخشەكەی راگیرا.\nكەناڵی مەد نوچە لەگەڵ كەناڵی مەدمیوزیك لە ساڵی 2013 كرانەوە، كە سەرەتای كاركردنی ئەم كەناڵە دەگەڕێتەوە بۆ ساڵی 1995 و بە یەكەم كەناڵی ئاسمانی كوردی دادەندرێ، كە دواتر لە ساڵی 1999 بە فشاری توركیا داخرا.\nدوای ئەوەش میدیا تیڤی كرایەوە و ئەویش لە 2004 داخرا و دواتر رۆژ تیڤی كرایەوە و ئەویش لە 2012 داخرا لەگەڵ كەناڵێكی دیكەی موزیكی كوردی.\nلەگەڵ ئەوەی بەردەوام توركیا فشارەكانی بۆ لەقاودانی میدیای پەكەكە چڕ دەكاتەوە، بەڵام تا دێت پەكەكە كەناڵی زۆرتر دەكاتەوە.\nئێستا كە كەناڵی مەد نوچە دادەخرێت، كەناڵەكانی مەدمیوزیك، ستێرك، رووناهی، نەورۆز (نایلسات)، چرا و رادیۆی دەنگی كوردستان بەردەوامن لە پەخش و لە ئایندەیەكی نزیكیشدا كەناڵی رۆژئاڤا دەست بە پەخشی ئاسایی دەكات.\nجیا لە میدیای پەكەكە لە ئەوروپا، لە نێو توركیاشدا ژمارەیەك كەناڵی تەلەفزیۆنی و رادیۆ و رۆژنامە و ئاژانسی نزیك لە پەكەكە هەن، كە لەم دواییەدا بەتایبەت لە دوای هەوڵی كودەتا، زۆرینەیانی داخستن.\nپەکەکە ئێران توركیا ئەوروپا\n1450 جار بینراوە\nسوپای توركیا گوندێكی ئامێدیان بۆردومانكرد\nتۆپخانەكانی سوپای توركیا سنوری برادۆست بۆردوومان دەكەن\nتوركیا ئەنجامی هێرشەكەی بۆ سەر خاكی هەرێم بڵاوكردەوە\nپەكەكە كوژرانی 18 سەربازی توركیای ڕاگەیاند


👁 ئەم بابەتە 4,711 جار بینراوە\n📕 ئینسکلۆپیدیای مێژوونامە بەرگی 10 پەڕتووکخانە\n📅 کاتی تۆمارکردن Aug 6 2019 8:14PM\nنووسینی: عەلی کەندی هەولێر [ زۆرتر... 👁] ✖ ✖ 0 5 ✔ 96% ✍ ز.س. 6-8-2019 20:14:19\n📕 ئینسکلۆپیدیای مێژوونامە بەرگی 11 پەڕتووکخانە\nنووسینی: عەلی کەندی هەولێر [ زۆرتر... 👁] ✖ ✖ 0 6 ✔ 98% ✍ ز.س. 6-8-2019 20:14:19\n📕 ئینسکلۆپیدیای مێژوونامە بەرگی 12 پەڕتووکخانە\nنووسینی: عەلی کەندی هەولێر [ زۆرتر... 👁] ✖ ✖ 0 7 ✔ 98% ✍ ز.س. 6-8-2019 20:14:19\n👁 ئەم بابەتە 4,025 جار بینراوە\n👁 ئەم بابەتە 4,190 جار بینراوە\n📕 ئینسکلۆپیدیای مێژوونامە بەرگی 6 پەڕتووکخانە\n👁 ئەم بابەتە 818 جار بینراوە\nنووسینی: عەلی کەندی هەولێر [ زۆرتر... 👁] ✖ ✖ 0 1 ✔ 98% ✍ ز.س. 6-8-2019 20:14:18\n📕 ئینسکلۆپیدیای مێژوونامە بەرگی 7 پەڕتووکخانە\nنووسینی: عەلی کەندی هەولێر [ زۆرتر... 👁] ✖ ✖ 0 2 ✔ 96% ✍ ز.س. 6-8-2019 20:14:18\n📕 ئینسکلۆپیدیای مێژوونامە بەرگی 8 پەڕتووکخانە\n👁 ئەم بابەتە 734 جار بینراوە\nنووسینی: عەلی کەندی هەولێر [ زۆرتر... 👁] ✖ ✖ 0 3 ✔ 96% ✍ ز.س. 6-8-2019 20:14:18


وتەبێژی موقتەدا سەدر، ڕێبەری ڕەوتی سەدر ڕایگەیاند، پێش سەردانی پاپا فرانسیس بۆ بەغدا، ترسیان هەبووە لە سەردانەکەدا زیان بە پاپا بگەیەنرێت، بۆیە هەموویان لەسەر هێڵ بوون تا ڕێوشوێنی ئەمنی توندبگیرێتەبەر و سەردانەکەی پاپا بەسەلامەتی ئەنجام بدرێت.\nسەڵاح عوبەیدی،، وتەبێژی موقتەدا سەدر، ڕێبەری ڕەوتی سەدر (شەممە 6ی ئاداری 2021) بە دەنگی ئەمەریکای ڕاگەیاند، "سەردانەکەی پاپا فرانسیسی بۆ عێراق سەردانێکی گرنگە و هەموو عێراقیەکان چاودێری سەردانەکە دەکەن، جگە لەهەندێک دەنگی نەشاز."\nئاماژەی بەوەشکردووە، پێش سەردانەکەی پاپا، موقتەدا سەدر بە ترسەوە مامەڵەی کردووە و داوایکردووە ڕێوشوێنی ئەمنی توند بگیرێتەبەر، تا پاپا بەسەلامەتی بێت و بەسەلامەتی بگەڕێتەوە، بۆیە لەگەڵ گەیشتنیدا بە بەغدا، موقتەدا سەدر بەخێرهاتنی کردووە و وتی، "پاپا فرانسیس و عەلی سستانی دوو کەسایەتی ئاشتیخوازن، بۆیە سەردانەکە کاریگەری باشی دەبێت لەسەر دۆخی عێراق."\nسەبارەت بە ڕێگەنەدان بە هیچ بەرپرسێکی عێراقی تا لەگەڵ پاپا فرانسیس دا، سەردانی عەلی سستانی بکات، وتەبێژی سەدر ئاماژەی بەوەکردووە، "سەید سستانی نایەوێت خۆی و نوسینگەکەی تێکەڵ بە سیاسیەکان بێت، چونکە دەستیان هەبووە لە گەندەڵی و کەمتەرخەمیدا."\nپاپا فرانسیس لەڕۆژی یەکەمی سەردانەکەیدا لە بەغدا مایەوە و لەگەڵ سەرۆک کۆمار و سەرۆک وەزیران کۆبووەەوە، دواتر سەردانی شاری نەجەف-ی کرد و عەلی سستانی، ڕێبەری باڵای شیعەکانی عێراقی بینی.\nبڕیارە سبەینێ یەکشەمەش، سەردانی شاری هەولێر و موسڵ بکات، دواتر کۆتایی بەسەردانەکەی بۆ عێراق بهێنێت.


ئاوی ژێر زەوی موڵکی گشتیە، ئایا دەکرێت ھەر کەسێک چەند بیری ویست و بەھەر قوڵیەک، بیر لێبدات؟\nپەرلەمانتارێك ڕایدەگەیەنێت، ھەموو ماڵێک لە گەڕەکەکاندا ناچاردەکرێت پێوەری ئاو ببەستێت، بەڵام لە نێو پڕۆژەكانی نیشتەجێبووندا پێوەری ئاوی نییە و هۆشداریشدەدات لەوەی، “ئاو دەبێتە گەورەترین گرفت لە ھەرێمی کوردستان”.\nعەلی حەمەساڵح، ئەندامی پەرلەمانی كوردستان ڕایگەیاند، چەند ساڵێکە پرۆژەی تاوەرەکانی نیشتەجێبون و ڤێلاکان، بەخێرایەکی زۆر زیادیکردووە، ھەندێک پێیانوایە سیمایەکی جوانی بە ھەولێر بەخشیوە، “بەبێ وردبوونەوە چ کارەساتێک لە ژێرەوە بەڕێوەیە”.\nدەشڵێت، “ئەم پرۆژانە گرفتی ئاویان نیە، بەشێکی زۆریان ئاوی بەردەوامیان ھەیە، بەڵام دابینکردنی ئەم ئاوە کارەساتێکی لە پشتە” ڕونیشیدەكاتەوە، “خاوەنی ئەم پرۆژانە سەرقاڵی فرۆشتنی ئاوی ژێر زەوین! لەژێر چەتری پارەی خزمەتگوزاری پارەی ئاو لە بەشداربووان وەردەگرن و ھیچ بڕە پارەیەک نادەن بە حکومەت”.\nپرسیاری ئەوەشدەكات، ئاوی ژێر زەوی موڵکی گشتییە، ئایا دەکرێت ھەر کەسێک چەند بیری ویست و بەھەر قوڵیەک، بیر لێبدات؟\n“ھەموو ماڵێک لە گەڕەکەکاندا ناچاردەکرێت پێوەری ئاو ببەستێت، بەڵام لە نێو ئەم پرۆژانەدا پێوەری ئاویان نیە!” عەلی حەمەساڵح ئاماژەی پێدەدات و دەشڵێت، لەتەنیشت وشکەساڵی، ئەم بیرانە ھۆکارێکی سەرەکیە بۆ وشکبوونی سەدان بیر و کەمبوونی ئاوی ژێر زەوی، بەجۆرێک قوڵایی بیر لە سنووری ھەولێر گەیشتوەتە نزیکەی 600 مەتر.\nهۆشداری ئەوەشدەدات كە ئەگەر سیستمی دابینکردنی ئاو و پرۆسەی دابەشکردنی بەمشێوە بەردەوام بێت، گرفتی ئاو دەبێتە گەورەترین گرفت لە ھەرێمی کوردستان.\nدەربارەی چارەسەریش ئەو پەرلەمانتارە پێیوایە لەبری پشتبەستن بە بیری ئاو، پێویستە سود لە ئاوی سەرزەوی وەربگیرێت لە ڕێگای بەنداوەکانەوە، هەروەها پێویستە پرۆژەکانی نیشتەجێبوون بە تۆڕی گشتیی ئاوەوە ببەسترێنەوە و ھەمان سیستمی گشتییان بەسەردا جێبەجێبکرێت.\nئەمریکا لێکۆڵینەوە لە کۆمپانیای تێسلا دەکات\nپەرلەمانتارەكەی یەكێتی داوای لێبوردنی كرد\nلەسەر ئەو وتەیەی ئەمڕۆ لەناو هۆڵی پەرلەمان پێشكەشیكرد، هاوڕێ مەلا ستار داوای لێبوردن دەكات و ڕونیدەكاتەوە كە مەبەستی…


نویسنده: س.عیلمی‌زاده - ۱۳۸٤/۱٢/٢٩\nسبه‌ی ساڵ تازه ئه‌بێته‌وه!<?xml:namespace prefix = o ns = "urn:schemas-microsoft-com:office:office" />\nپار و پێرار و پێشتر له‌وانه‌یش له‌م رۆژه‌دا\nخۆزگه‌مان خواست كه ئه‌مساڵ " ساڵی به‌دی‌هاتنی ئاواته‌كانی كورد " بێت!\nوه ئه‌مه چ تیكرارێكی ناشیرین و قه‌بیح و چ كاره‌ساتێكی سامناكه!\nنه ئاوه‌تێ به دی هات و نه ئامانجێ به ئاكام گه‌یی\nبۆیه ئه‌مساڵ له نه‌ورۆزدا\nبه دڵێكی پڕ له شك و روانینێكی گوماناوییه‌وه!\nهه‌مووتان بۆ چوونه ژووری ساڵێكی سه‌خت‌تر ده‌عوه‌ت ئه‌كه‌م!\nده‌ستان ئه‌گووشم و هاوڕێ‌ییتان له ساڵی رابردوودا ماچ ئه‌كه‌م!\nنویسنده: س.عیلمی‌زاده - ۱۳۸٤/۱٢/٢٦\nیه‌كه‌م هه‌نگاوی مرۆڤ ئه‌بێ هه‌وڵ‌دان بێ بۆ سازكردنی دنیایه‌كی بێ‌كاره‌سات...<?xml:namespace prefix = o ns = "urn:schemas-microsoft-com:office:office" />\nدوێنێ به مه‌به‌ستی رێزگرتن له خوێندكارانی سه‌ركه‌وتووی هونه‌رستان كه توانیویانه بڕۆنه زانكۆ كۆبوونه‌وه‌یه‌كی خۆماڵی! له هونه‌رستان سازكرا.\nله‌م كۆبوونه‌وه‌دا، پێنج كچی خوێندكار كه ئه‌مساڵ چوونه‌ته زانستگه و پێشتر خوێندكاری خۆمان بوون ئاماده‌ی مه‌راسمه‌كه بوون! سه‌ره‌تا به ده‌قیقه‌یه‌ك وه‌ستان و بێ‌ده‌نگی بۆ ته‌عزیم له به‌رابه‌ر قامه‌تی پڕ له خۆری هه‌موو ئه‌وانه‌ی له رێی ئازادی و داهێنانی ژیاینێكی پڕ له حورمه‌ت بۆ مرۆڤ گیانیان به‌خت كردووه و به تایبه‌ت شه‌هیدانی هه‌ڵه‌بجه كۆڕه‌كه رازاوه به بۆنی عه‌تری شه‌هیدان و دواتر مناڵه‌كان كه‌وتنه ئیجرای به‌رنامه‌كان و چه‌ند به‌رهه‌میی هونه‌ری‌یان نواند! منیش چه‌ند چركه‌یه‌ك باسی " كورد بوون هۆی جیاوازی نییه به‌ڵام مایه‌ی ئیفتخاره" م كرد و دواتر دیاری خوێندنگه پێشكه‌شی كچه‌كانمان كرا...\nبه‌رچاوترین دیمه‌نی كۆبوونه‌وه‌كه ئه‌تمۆسفێڕێكی كوردی بوو كه مناڵه‌كان خۆیان زاڵیان كردبوو به سه‌ر فه‌زای هونه‌رستان‌دا! دڵ‌خۆشكه‌ر و شادی‌هێنه‌ر...\nمامۆستایانی هونه‌رستانیش ئاماده‌ی كۆڕه‌كه بوون:\nنویسنده: س.عیلمی‌زاده - ۱۳۸٤/۱٢/٢٤\nناوی " هه‌ڵه‌بجه " بۆ هه‌ر چینێ، یاد و بیره‌وه‌ری و ده‌س‌كه‌وتی تایبه‌ت به خۆی بووه و هه‌یه! پێشتر كاتێ خوێندكار بووم و به تایبه‌ت ئه‌و ده‌مانه‌ی له زانكۆدا پڕ له كوردایه‌تی! و لێواولێو له ئیحساسات بووم هه‌موو ره‌شه‌مه‌یه‌ك لیژنه‌مان پێك ئه‌هێنا و یادمانمان ئه‌گرت! ئێستا ئیتر به " ظاهر " بڕوام نه‌ماوه! " هه‌ڵه‌بجه " بۆ به‌جێ‌ماوانی شاره‌كه خۆی ته‌نیا نه‌هامه‌تی و شێواندنی شیرازه‌ی ژیانی به دواوه بووه! كوردیش بچووكترین ده‌سكه‌وتی لێی نه‌بووه! وتم كورد، نه‌ك حیزبۆكه‌كانمان! ئیتر نازانم! ماوه‌یه‌ك پێش ئێستا، كاتێ " هه‌ڵه‌بجه "م له نزیكه‌وه دی، هه‌رچی له‌عنه‌تم شك ئه‌برد ناردم بۆ ئه‌وانه‌ی له سه‌ر ناوی " هه‌ڵه‌بجه " ه‌وه نانیان خواردوه و ئه‌خۆن و هیچ غه‌ڵه‌تێكیان بۆ شاره‌كه نه‌كردووه! یادی سه‌رجه‌م شه‌هیدان به خێر و جێیان سه‌وز...\nگۆرانی‌بێژێك زوو به زوو له كه‌ناڵه ئاسمانییه كوردی شێوێنه‌كانی باشووره‌وه شتێك ئه‌خوێنێ كه له به‌شێكی‌دا هه‌ر چی وشه‌ی "ط" و "ص" داری عه‌ره‌بییه وه‌ك عه‌ره‌به‌كان و به زاراوه‌ی ئه‌وانه‌وه به‌ڵام به كوردی! ئا وا ئه‌خوێنێ: ( نازانم ئێوه‌یش بیستووتانه؟!)\nزه‌ڕره‌یه‌ك خاكی وه‌طه‌ن ناده‌م به قه‌صری قه‌یصه‌ری...!!!\nله رێگه‌ی مه‌ریوان – سنه و له 13-12 كیلۆمه‌تری مه‌ریوان، به‌م نزیكانه تابلۆیه‌كیان داناوه به‌م جۆره:\nبڕوانن چۆن " تریفه " ی كوردی‌یان به "طريفه " نووسیوه! موباره‌كه! كورد كه‌وتووه‌ته عه‌ره‌بی سازی زمانه‌كه‌ی! جا چ گۆرانی‌بێژ بێت چ مریشك‌فرۆش!!! ( ئێستا له مه‌ریوان كه‌سێ بییه‌وێ مریشك بسێنێت، ئه‌ڵێت: ئه‌ڕۆم په‌تایه‌كی باڵنده ئه‌سێنم!!!)\nكۆچ و ماڵ!\nچه‌ند رۆژه سه‌رقاڵی گوێزانه‌ی ماڵین له " سه‌وڵاوا " وه بۆ " مه‌ریوان "! هێنده سه‌رم گه‌رم بووه به كاره‌وه كه نه‌م‌په‌رژاوه ئێره بڕۆژێنم! داوای لێ‌بوردن له‌وانه‌ی ئه‌هاتن و هه‌روا ئه‌گه‌ڕانه‌وه!\nنویسنده: س.عیلمی‌زاده - ۱۳۸٤/۱٢/۱٥\nئیمڕۆ عه‌سر هه‌موو كچه‌كانم هاتبوون بۆ لای " نیان " ! به شلووقی و قسه‌خۆشی تایبه‌ت به خۆیان! " شایسته " نه‌قشی كراسه كوردییه‌كه‌ی پڕ بوو له ئاڵا! " زه‌ینه‌ب " سێ ماسی سووری له ناو شیشه‌یه‌ك‌دا به ده‌سته‌وه گرتبوو! " مه‌عسوومه " وه‌كوو هه‌میشه ره‌ئیسی كلاس بوو و گه‌وره! " هێرۆ " كراسێكی كوردی سووری جوانی له به‌ر بوو! " مه‌هناز" و " نگار " له گۆشه‌یه‌كه‌وه خه‌ریكی چپه بوون! هه‌ر دوو " سروه " یش بوون! یه‌كێكیان ئارام و بێ‌ده‌نگ و یه‌كی‌تریان پڕ جووڵه و قسه! "دڵكه‌ش" خه‌ریكی شیرینی بڵاو كردنه‌وه بوو! " ته‌رزه " و " سوره‌ییا " كه مامۆستای ورده‌قسه‌ی كوردی كۆنن! " ئیلهام" وه‌كوو هه‌میشه لێو به بزه و پێكه‌نین و " دڵبه‌ر" یش له ته‌نیشتی‌دا دانیشتبوو! "نه‌رگس" و " مریه‌م" و "په‌ره‌ستوو" كه بێ‌ده‌نگی و هێمنی هه‌میشهه‌یی‌یان هه‌یه!... له‌ززه‌تی ئه‌م چركانه له ژینی مامۆستایی‌دا، هه‌وێنی ژیان و گوزه‌رانه! ناخۆش‌ترین به‌شی سه‌ردانه‌كه‌ی كچه‌كان، دیارییه‌ك بوو بۆ "نیان" كه چون زه‌حمه‌تی زۆری بووبوو بۆیان، تێر پێم ناخۆش بوو! ئاواته‌خوازم تا ئاخر بتوانین له خۆشی یه‌كتردا به‌شداری بكه‌ین! <?xml:namespace prefix = o ns = "urn:schemas-microsoft-com:office:office" />\n" نیان " كه پاڵ كه‌وتووه و كچه‌كانیش هه‌ر چێ عه‌زێتیان كرد كه له خه‌و هه‌ڵسێ! نه‌یان‌توانی! :\nنویسنده: س.عیلمی‌زاده - ۱۳۸٤/۱٢/۱٤\nپاك و ته‌میس و سه‌رنج‌ڕاكێش!\nشوێن: " سنه " ، " ده‌ور مه‌یان " ، به‌رانبه‌ری " دخانیات " ، خوارتر له " سرای حامی "<?xml:namespace prefix = o ns = "urn:schemas-microsoft-com:office:office" />\nكات: شه‌ممه، 13 ی ره‌شه‌مه‌ی 84 ، كات‌ژمێر 11:24 ده‌قێقه‌ی\nماوه‌یه‌كی زۆره، هه‌رجار كه دێمه " سنه " ، ژنێكی باڵاكورتی خوێن‌شیرین كه له نه‌خۆشییه‌كی سك‌ماكی ره‌نج ئه‌بات، له‌م شوێنه‌ی كه وێنه‌م گرتووه ئه‌بینم! هه‌ر ته‌كسییه‌ك كه موسافێر سوار ئه‌كات، شۆفیره‌كه‌ی پاره‌یه‌كی ئاسنی له ناو ده‌ستی دائه‌نێت! جله‌كانی به‌ری پڕ له ره‌نگ و كوردیی ته‌واون! چ سه‌لیقه‌یه‌كی خاوێن و بێ‌گه‌ردی هه‌یه! پاك و ته‌میس و سه‌رنج‌ڕاكێش! ملی پڕه له مووروی جوان و ملوێنكی ره‌نگاوڕه‌نگ و سمڵ و مێخه‌ك! دیتنی هه‌ست‌بزوێن و خاوێنی و بێ‌گه‌ردی رۆحی، سه‌فابه‌خشه:\nنویسنده: س.عیلمی‌زاده - ۱۳۸٤/۱٢/٩\nئاشتی!<?xml:namespace prefix = o ns = "urn:schemas-microsoft-com:office:office" />\n- یه‌كه‌م: كاتێ منداڵ بووم به پێی عاده‌تی منداڵیمانه‌وه زوو زوو له گه‌ڵ دۆست و هه‌ڤاڵان‌دا ئه‌بوو به ناخۆشی منداڵانه‌مان و له یه‌ك ئه‌تۆراین! سورعه‌تی قین كردنه‌كانمان هێنده زۆر بوو كه كاتێ پاش چه‌ند ده‌قیقیه یان سه‌عاتێك ئاشتمان ئه‌بووه‌وه خۆیشمان له بیرمان ئه‌چووه‌وه كه هۆی قین كردنمان له یه‌ك چی بووه! جا ره‌سم و ئادابی تۆراندن و قین كردن وا بوو كه قامكی ئیشاره‌مان له یه‌ك گرێ ئه‌دا و شێوه‌ی ئاشتیش بریتی بوو له لێك دانی قامكی تووته له یه‌ك‌تر! ئه‌گه‌ریش ویستبامان بێ ئاشت كردنه‌وه به یه‌كه‌وه قسه بكه‌ین ئه‌بوایه بمانوتایه: " به زمانی خاكی و پاكی ...! ".\n- دووهه‌م: ئه‌مڕۆ زانیم كه دووان له كچه‌كانم به یه‌كه‌وه قارن! به‌ڵام نه‌ك تۆراندن به شێوه‌یی منداڵی خۆمان به‌ڵكوو نائاشتییه‌كی پێنج ساڵه! سه‌ره‌تا كه‌وتمه قسه بۆیان! یانێ زه‌نگێكی دوو سه‌عاتی ته‌واو كه ئه‌بوایه " شبكه " مان خوێندبا، ته‌رخان كرا بۆ "پێویستی ئاشتی پته‌و نێوان هه‌موومان " ! ئه‌مجا بۆ زه‌نگی دواتر به‌ڵێنیمان‌دا كه رۆژی داهاتوو، رۆژی ئاشتی بێ! له یه‌ك خۆش بوونی " سروه " و " حه‌میده " ! كه‌یكێكی خامه‌ییم سه‌فارش‌دا!\nئه‌مڕۆ عه‌سر، له كلاس‌دا به خۆشی ئاشتی و هیوای خوشكی و برایی نێوان هه‌موو ئینسانه‌كان ( بێ ئێوه ناخۆش ) خواردمان! خۆم و "زه‌ینه‌ب" به‌شمان كرد و به كاردێك بڕیمان و دواتر زه‌ینه‌ب خۆی ژێستێكی ئاوای گرت:\nو ئاواتمان خواست كه ئیتر هه‌رگیز دووبه‌ره‌كی نه‌که‌وێته نێوان هیچكاممان و هیچ مرۆڤێك...\nنویسنده: س.عیلمی‌زاده - ۱۳۸٤/۱٢/۳\n" نیان "<?xml:namespace prefix = o ns = "urn:schemas-microsoft-com:office:office" />\nچه‌ند رۆژه به ته‌واوی له هه‌موو شتێك بووم!\nئاخری پاش ماوه‌یه‌ك ماتڵی و دوای چاوه‌ڕوانییه‌كی زۆر، ئیمڕۆ كات‌ژمێر 4:48 ی دوانیوه‌ڕۆ " نیان " له دایك بوو! كچه‌كه‌مم كورته‌یه‌ك پاش له دایك بوونی گرته باوه‌ش و ناوی نیشتمانی دایكم بۆ یه‌كه‌م وشه‌ی هه‌موو ته‌مه‌نی چرپاند به گوێی‌دا! هیوادارم هه‌موو ته‌مه‌نی ته‌رخان بكات بۆ خزمه‌ت به مرۆڤایه‌تی و بێ به سه‌ربازێكی فداكار بۆ نیشتمانی و پێ و قه‌ده‌می خێر بێت! قسه‌ی زۆر و پڕ له مه‌غزم پێیه بۆتان كه دواتر ئه‌ینووسم! جارێ خۆم و " ئاوات " سه‌رمان شلووقه!


نۆرینگە پزیشکییەکانی سلێمانی دەکرێنەوە\nلیژنەی ئۆپراسیۆنەکانی سلێمانی رێنمایی و رێکاری نوێ بۆ روبەڕوبونەوەی کۆرۆنا و مانگی رەمەزان دەردەکات و بڕیاری لە کردنەوەی نۆرینگە پزیشکییەکان و چێشتخانە و هۆڵەکانی لەشجوانی دەدات.\nئەمڕۆ پێنجشەممە لیژنەی ئۆپراسیۆنەکانی پارێزگای سلێمانی کۆدەبێتەوە بۆ دەرکردنی رێکار و رێنمایی نوێ بۆ مانگی رەمەزان و روبەڕوبونەوەی ڤایرۆسی کۆرۆنا و ئاسانکاریی زیاتر بۆ هاوڵاتیان و کردنەوەی بەشێکی دیکە لە سێکتەرەکان.\nبەپێی زانیارییەکان بڕیارە، لیژنەی ئۆپراسیۆنەکان بڕیاری کردنەوەی نۆرینگە پزیشکییەکان بدات لە رۆژی شەممەی داهاتو (25/4/2020) رۆژانە لە سەعات (2) بۆ (5)ی دوانیوەڕۆ بە مەرج و گرتنەبەری رێکارە تەندروستییەکان و دروستنەبونی قەرەباڵغی و بەریەک نەکەوتنی هاوڵاتیان.\nیەکێکی دیکە لەو بڕیارانەی تاوتوێ دەکرێت، کردنەوەی چێشتخانە و هۆڵەکانی لەشجوانییە، بە لەبەرچاوگرتنی رێنماییە تەندروستییەکان.\nدوای ئەوەی تاڕادەیەک ڤایرۆسی کۆرۆنا لە سنوری پارێزگای سلێمانی کۆنتڕۆڵکرا و ئێستا تەنها یەک نەخۆش لە نەخۆشخانەکانی تایبەت بە ڤایرۆسەکە ماوەتەوە، پارێزگای سلێمانی قۆناغی سێیەمی ئاساییکردنەوەی ژیانی دەستپێکردوە.


کڕۆنۆلوژی ژیان و خەباتی کاک فوئاد | کاک فوئاد موستەفا سولتانی\nبیوگرافی کاک فوئاد\n١٣٢٧(١٩٤٨) حەوتی خاکەلێوە (فەروەردین) کاک فوئاد لە ئاوایی "ئەڵمانە"ی مەریوان لەدایکبوو؛ باوکی " حەمە ڕەشید مستەفا سوڵتانی" و دایکی " بەهیە کۆنەپۆشی" بوو.\n١٣٣٣ (١٩٥٤) لە مەدرەسەی " قائانی" لە ئەڵمانە خوێندنی دەستپێکرد و تا چواری سەرەتایی لەوێ خوێندی.\n١٣٣٧ (١٩٥٨) چوو بۆ شاری سنە (کە پێشتر چەند برایەکی لەوێ دەیانخوێند) و لە مەدرەسەی سەرەتایی "چواری ئابان" درێژەی بە خوێندن‌دا.\n١٣٣٩ (١٩٦٠) چووە ناوەندی لە دەبیرستانی "رازی" لە سنە.\n١٣٤٢ (١٩٦٣) لە بەشی ماتێماتیکی دەبیرستانی"هیدایەت" درێژەی بە خوێندن‌دا.\n١٣٤٥ (١٩٦٦) ناوەندی تەواوکرد، دیپلۆمی وەرگرت؛ دواتر چەند مانگێک لە ئیدارەی دوخانیاتی شاری مەریوان کاری کرد.\n١٣٤٦ (١٩٦٧) بەشداری کرد لە تاقیکردنەوەی سەرتاسەری (کونکوور)ی زانکۆکانی ئێران و لە دوازدە شوێن لە دانشگاکانی ئێران قەبووڵ بوو. خۆی زۆری پێخۆش بوو بچێتە دانشگای "نەوتی ئابادان". لە تاقیکردنەوەی نووسینەکە دا نمرەی زۆر باشی هێنا. کاتی تاقیکردنەوەی زارەکی (شفاهی) لێی ئەپرسن "ئەگەر ببیت بە سەرەک وەزیرانی ئێران چی دەکەیت؟" کاک فوئاد ئەڵێت یەکەم هەنگاوم ڕیفاه و ئاسایش دەبێت بۆ کوردستان و بەلووچستان و گەڕەکە فەقیر نشینەکانی تاران وهتد. لەسەر ئەو جوابدانەوەیە رەدیان کردەوە. ئیتر کاک فوئاد بڕیاریدا بچێتە دانشگای "سەنعەتی ئاریامێهر" بەشی موهەندیسی کارەبا لە تاران.\n١٣٤٨ (١٩٦٩) کاک فوئاد شانبەشانی هاوڕێکانی لە هەڵسووڕان و خۆ ساخکردنەوەدان بۆ شێوازێکی نوێی خەبات، سەرەنجام بناغەی رێکخراوەی کۆمەڵەیان لە پاییزی ئەو ساڵەدا دانا.\n١٣٥٠ (١٩٧١) زانکۆی "سەنعەتی ئاریامێهر"(شەریف)ی تەواو کرد و بوو بە موهەندیسی کارەبا.\n١٣٥١ (١٩٧٢) لە دەورانی سەربازی‌دا وەکوو ئەفسەر لە کارخانەی بەرق(کارەبا)ی مەریوان کاری کرد. بە هۆی ڕاوەستان لە بەرانبەر ساواک و فەرمانداری مەریواندا، لەم شارە دوور خرایەوە.\n١٣٥٢ (١٩٧٣) لە شاری " برووجێرد"ی لوڕستان درێژەی بە دەورەی ئەفسەریەکەی دا.\n١٣٥٣ (١٩٧٤) بۆ تێکەڵ بوون لەگەڵ گەنجان و خوێندکاران بوو بە مامۆستا لە هونەرستان (ئەنستیتۆی) سەنعەتی شاری سنە.\n١٣٥٣ (٢٠/١٠/١٩٧٤) ڕۆژی ٢٨ی ڕەزبەر دەسگیر کراو گوێزرایەوە بۆ زیندانی "کۆمیتەی هاوبەشی ساواک و شارەبانی" لە تاران و بە چوار ساڵ زیندان حوکم درا.\n١٣٥٦ (١٩٧٧) لەسەر داخوازی خۆی گەڕایەوە زیندانی شاری سنە.\nساڵی ١٣٥٧ (١٩٧٨)\nمانگی پووشپەڕ لەگەڵ زیندانییەکانی‌تر بۆ ماوەی ٢٤ ڕۆژ مانیان لە خواردن گرت و کاک فوئاد ڕێبەرایەتی کرد.\n(٢٩/٩/١٩٧٨) ڕۆژی ٦ی ڕەزبەر لە زیندان ئازاد بوو. ڕۆژی دواتر لە سنەوە گەڕایەوە بۆ ئەڵمانە.\nڕۆژی ٢٠ی ڕەزبەر هەموو خزمان لە کۆبوونەوەیەکی گەورەی خانەوادەگی‌دا پەیامێکی هاوبەشیان هەبوو بۆ کاک فوئاد: "تۆ چوار ساڵ زیندان و ئازار و ئەزیەتێکی زۆرت کێشاوە، ئیتر بەسە و بیر لە ژیانی داهاتووی خۆت بکەوە." کاک فوئاد وەک هەمیشە لە سەرەخۆ و بەوپەڕی ڕێز و ئیحترامەوە گوێی لە قسەی هەموویان گرت و کورت و پوخت بۆی ڕوونکردنەوە کە هێشتا سەرەتای کار و خەباتە. ئەو ڕۆژە هەم شێلگیر بوونی خۆی لە خەباتدا بەوان سەلماند و هەم هێنانیە سەر ئەوە کە ئیتر باسی لێوە نەکەن.\nڕۆژی ٢٩ی ڕەزبەر لە ناو شاری مەریوان دیدار و چاو پێکەوتنی هەبوو لەگەڵ هاوڕێیان و کۆر و کۆمەڵی هەڵسووڕاوانی ناوشار. کاک فوئاد دوای زیندان تەنیا٢٢ ڕۆژ لە ماڵی خۆمان مایەوە و هیچکاممان تاسەمان لێی نەشکا.\nڕۆژی ٣ی خەزەڵوەر لە گەڵ دۆستێکی خۆی، سوهراب کەیقوبادی (یادی ئازیزی بەخێر) چوو بۆ ڕامسەر لە شومالی ئێران و مەلەکەی برد بۆ لای دوکتورێکی چینی. مەلەکە ماوەیەکی زۆر بوو بەدەست نەخۆشینێکەوە دەیناڵاند و کاک فوئاد زۆر بەلایەوە گرینگ بوو ئەم مداوایە بکرێت.\nڕۆژی ٥ی خەزەڵوەر کاک فوئاد چووە بەر دەرکی زیندانی "قەسر" لە تاران بە هیوای ئازاد بوونی کاک شوعەیب زەکەریایی. ئەوە ڕۆژێک بوو کە بەتەمەنترین و منداڵترین زیندانی لە زیندانی قەسر ئازاد کران. بە تەمەنترین "سەفەر قارەمانی" بوو کە٣٢ ساڵ لە زینداندا بوو. کاک فوئاد لەگەڵ سەفەر خان چووە دانشگا تاران و دواتر چوو بۆ ماڵیان.\nمانگی سەرماوەز کاتێک کە بە دەست پێشخەری کاک فوئاد ڕێوڕەسمی پێشوازیکردن لە کاک شوعەیب زەکەریایی (کە لە زیندان ئازاد کرابوو) لە شاری سنە ڕێکدەخرا، لایەنی ئایینی و موفتی‌زادە ڕاگەیەندراوێکیان بڵاوکردەوە لە ژێر سەردێڕی "او از مانیست" (ئەو لە ئێمە نییە)، (واتە خەڵکە پێشوازی لێ مەکەن!). پێشوازی گەرمی خەڵکی شاری سنە کە دەنگدانەوەی زۆری هەبوو بە مانای بەرپەرچ دانەوەی ئەوان و پشتیوانی لە بەرەی چەپ و رادیکاڵ بوو لە سنە.\nلە مانگی سەرماوەزدا کاک فوئاد ڕۆڵی سەرەکی هەبوو لە کۆنگرەی یەکەمی کۆمەڵەدا کە لە دوو شوێن، سنە و نەغەدە گیرا.\nلە کاتی کۆنگرەی یەکەمی کۆمەڵەدا لە نەغەدە، لەسەر داوای کاک فوئاد کۆبوونەوەکان ڕادەگرن بۆ پشتیوانی لە تووتنەوانەکانی ناوچەی بانە.\nلە پاییزدا لە شاری سنە کاک فوئاد لەگەڵ ژمارەیەک لە هاوڕێیانی شارەکانی ئەهواز، برووجێرد و خوڕەم ئاباد دیداری کرد. یەک لەوانە موحسین نەهاوەندی ئەندامی "سازمان چریکهای فدایی" بوو، کە زیندانی ئەبەدی پێدرابوو. لە زیندان چووە ڕیزی کۆمەڵەوە و دوای ڕووخانی ڕژیمی شا بەرپرسی کۆمەڵە بوو لە خوڕەم ئاباد و ئەهواز. نەهاوەندی ساڵی ١٣٦٠ (١٩٨١) گیانی بەخت کرد. ئەویتریان بێهروز موعینی بوو. کەسی سێهەم پەرویز میری خەڵکی ئەهواز بوو کە ئەم دوو کەسە زۆر بەداخەوە لە وەرگێڕانی ماشیندا لە دوو شوێنی جیاواز گیانیان بەخت کرد. یەکێك لە کارە بە نرخەکانی ئەو هاوڕێیانە ئەوبوو کە بە یارمەتی "سازمان وحدت انقلابی" لە ئەهواز کتێبخانەیەکیان بە ناوی کاک فوئاد کردەوە و وێنەیەکی کاک فوئادیان لە سەر دانابوو.\nمانگی خەزەڵوەر کاک فوئاد ڕۆڵی گرینگی هەبوو لە ڕێبەرایەتی کردنی مانگرتنی خەڵکی ئاوایی بێلووی مەریوان بۆ وەرگرتنەوەی زەوییەکانیان لە ئاغەوات.\nمانگی بەفرانبار "جامعە معلمان مریوان" (کۆمەڵەی مامۆستایانی مەریوان) وەکوو یەکەمین رێکخراوەی ئاشکرا و دێموکراتیک دامەزرا کە کاک فوئاد دەوری سەرەکی لە دامەزراندنیدا هەبوو.\nڕۆژی ١٢ی ڕێبەندان کاک فوئاد لە مەریوان بوو کە هاوکاتە لە گەڵ هاتنەوەی خومەینی بۆ ئێران و مەرگی ڕزگار، کۆرپە چکۆلەکەی کاک حوسەینی برامان.\nڕۆژی ٢٢ ڕێبەندان (١١/٢/١٩٧٩) پەیکەرەی شا لە مەریوان هێنرایە خۆارەوە، شارەبانیش گیرا. کاک فوئاد یەکەم کەس بوو لە سەر دیواری حەوشەکەوە چووە ناو شارەبانی. ئەو شەوە لەسەر پێشنیاری کاک فوئاد هەموو سەرۆکی ئیدارەکان گیران.\nڕۆژی ٢٣ی ڕێبەندان کاک فوئاد لە سەقز لە نەخۆشخانە سەردانی کاک حەمە حوسەین کەریمی کرد کە شەوی پێشتر لە کاتی گرتنی شارەبانی شاردا بریندار ببوو. ڕۆژانی ٢٤ تا ٢٦ لە بۆکان لەگەڵ باقی هاوڕێیانی کۆمەڵە لە کۆبوونەوەدا بوون.\n٢٦ی ڕێبەندانی ١٣٥٧ و ١٥/٢/١٩٧٩کە کاک حەمە حوسەین کەریمی گیانی بەخت کرد وەکوو ڕۆژی ڕاگەیاندنی هەڵسووڕانی ئاشکرای کۆمەڵە ڕاگەیەندرا.\nڕۆژی ٢٧ی ڕێبەندان لە ڕێوڕەسمی ناشتنی کاک حەمە حوسەین کەریمی‌دا کاک فوئاد بەشدار بووە و هەر بەو بۆنەشەوە یەکەمین ڕاگەیاندنی ئاشکرابوونی کۆمەڵە بڵاو کرایەوە.\nڕۆژی ٣٠ی ڕێبەندان کاک فوئاد لە مەهاباد بەشداری کرد لە کۆبوونەوەی نوێنەرانی خەڵکی شارەکانی کوردستان لەگەڵ نوێنەرانی حکوومەتی تازەی ئێران؛ کاک فوئاد دەستی هەبوو لە نووسینی"بڕیارنامەی هەشت خاڵی مەهاباد"دا کە درایە نوێنەرانی حکوومەت.\nڕۆژی ١٦ی ڕەشەممە سێهەمین کۆبوونەوەی یەکیەتی جووتیاران بە بەشداری کاک فوئاد لە مەریوان گیرا.\nڕۆژی ١٧ی ڕەشەمە (هەشتی مارس ١٩٧٩) بە بۆنەی ڕۆژی جیهانی ژنە وە کاک فوئاد وتارێکی نووسی سەبارەت بە ڕۆژی ژن و جێگای ژن لە کۆمەڵگادا کە لەلایەن ناهید محەممەدی لە کۆمەڵەی مامۆستایانی مەریوان خوێندرایەوە.\nڕۆژەکانی ئاخری ڕەشەممە و شەڕی خوێناوی نەورۆز کاک فوئاد لە سنە بوو. بۆ پێکهێنانی شورای شۆڕشی شاری سنە هاوفکری و بیروڕا گۆڕینەوەی هەبوو لەگەڵ ئەو هاورێیانەی بەشداری گفتوگۆ بوون لە گەڵ سەرانی کۆماری ئیسلامی کە هاتبوونە سنە. کاک سەدیق کەمانگەر وەک وتەبێژی شورا و نوێنەری کۆمەڵە بەشداری گفتوگۆکان ئەبێت.\nساڵی ١٣٥٨ (١٩٧٩)\nڕۆژ ٩ی خاکەلێوە کاک فوئاد لە سنە بوو کە کارەساتە دڵتەزێنەکەی کاروانی کۆمەک بە "تورکمەن سەحرا" ڕوویدا و ٩ کەس لە هاوڕێیانی ئازیزمان بە ناوەکانی فەریدە و جەمیل زکەریایی، گوڵڕێز قوبادی، فایزە قوتبی، دوکتور فەتحوڵڵا لوتفوڵڵا نژادیان، جەمیل سەجادی، ئیسماعیل عەلیپەنا، دوکتور ئەسعەد وەرزێری و رەئووف کەمانگەر گیانیان بەختکرد.\nڕۆژی ١١ی خاکەلێوە کاک فوئاد لەگەڵ هاوڕێیان ڕاگەیاندنی کۆمەڵە بە بۆنەی ڕۆژی ١٢ی خاکەلێوە، ڕۆژی دەنگ نەدان بە کۆماری ئیسلامی دەنووسن.\nڕۆژی ١٢ی خاکەلێوە (١/٤/١٩٧٩) کاک فوئاد لە سنە لەگەڵ هاوڕێیانی خەریکی ڕێکخستنی خۆپیشاندانی گەورەی خەڵکی سنە بوون بۆ وتنی نا بە ڕێفراندۆمی کۆماری ئیسلامی.\nڕۆژی ٣١ی خاکەلێوە (٢٠/٤/١٩٧٩) شەڕی نەغەدە دەستی پێکرد و کاک فوئاد لە مەهاباد لەگەڵ بەرێز مامۆستا شێخ عێزەدین خەریکی ڕاوێژ کردن بوو. بەردەوام لەگەڵ هاوڕێیانی کۆمەڵە کە لە نەغەدە گەمارۆ درابوون، لە پەیوەندیدا بوو.\nڕۆژی ١١ی گوڵان (یەکی ئەیار) کاک فوئاد لە مەریوان بوو کە بۆ یەکەم جار ڕێوڕەسمێکی زۆر شکۆدار بە بۆنەی ڕۆژی کریکارەوە بەڕێوە چوو.\nڕۆژی ١٦ی گوڵان کاک فوئاد دەوری سەرەکی هەبوو لە خۆپیشاندانە گەورەکەی شار و لادێی مەریوان کە بۆ پشتیوانی لە جووتیارەکانی سۆما برادۆست بەڕێوە چوو.\nشەوی ٥ی جۆزەردان یەکەم دەستەی پێشمەرگەی یەکیەتی جووتیاران بە سەرکردەیی کاک فوئاد چوونە دەرەوە لە شار.\nڕۆژی ٨ی جۆزەردان پێشمەرگەکانی یەکیەتی جووتیاران جەولەی ئاشکرای خۆیان دەست پێکرد. ڕۆژی دواتر کاک فوئاد نامەیەک سەبارەت بە کار و باری ئەو دەستە پێشمەرگەیە بۆ هاوڕێیانی ناوەندی کۆمەڵە دەنووسێت.\nڕۆژی ٨ی پووشپەڕ شەڕی خانەگای جوجو (ناوچەی مەریوان) ڕوویدا کە یەکێک لە رووداوە گرینگەکانی ئەو کاتەی ناوچەی مەریوان بوو.\nڕۆژی ١٢ی پووشپەڕ کۆبوونەوە گەورە و بە ناوبانگەکەی یەکیەتی جووتیاران و ڕووناکبیرانی مەریوان بە بەشداری نوێنەرانی ٦٦ دێ، لە ئاوایی "ولەژێر" بە بەشداری چالاکانەی کاک فوئاد بەڕێوەچوو.\nڕۆژی ٢٠ی پووشپەڕ کونفرانسی کومیتەی ناوەندی کۆمەڵە لە مەهاباد.\nڕۆژی ٢١ی پووشپەڕ کاک فوئاد سەبارەت بە ئەزموونەکانی یەکیەتی جووتیاران، گیرو گرفتەکانی ناو خۆی ڕێکخراوەی کۆمەڵە و هەڵوێستی خۆی سەبارەت بە یەکگرتن و پێکهێنانی حیزبی کۆمونیست و چەندین بابەتی گرینگی‌تر لە جەمعیەتی مەهاباد قسەوباسی کرد و وەڵامی پرسیاری بەشدار بووانی دایەوە. ئەو قسەوباسانە لەم کتێبەدا هاتووە و بە دەنگی خۆیشی لەسەر سایتەکەی کاک فوئاد هەیە.\nڕۆژی ٢٢ی پووشپەڕ کاک فوئاد و چەند هاوڕێیەک چوونە ناوچەی مەرگەوەر بۆ دیدار لەگەڵ چەند تێکۆشەرێکی کوردستانی تورکیا.\nڕۆژی ٢٣ی پووشپەڕ لە مەریوان خۆپیشاندانێک کرا کە بوو بە خاڵێکی وەرچەرخان لە شارەکەدا. بوو بە تەقە لە نێوان تێکۆشەران و هێزی شۆڕشگێڕ لەلایەک و هێزەکانی کۆماری ئیسلامی لە لایەکی ترەوە. ئەو ڕۆژە کاک فوئاد لە مەریوان نەبوو.\nڕۆژی ٢٦ی پووشپەڕ شورای شاری مەریوان پێکهات و کاک فوئاد ئەندامی شورا بوو.\nڕۆژەکانی ٢٤ تا ٢٦ی پووشپەڕ گفتوگۆی چڕوپڕی شورای شاری مەریوان کە کاک فوئاد بەڕێوەبەری بوو، لەگەڵ فەرماندەی پادگانی مەریوان بۆ دۆزینەوەی چارەسەرێک بۆ کێشەکان بەردەوام بوو. کاک فوئاد لە زۆر سەرچاوە و لەوانە لە چەند ئاشنایەک بۆ کۆ کردنەوی زانیاری و جموجۆڵی رژیم بۆ نموونە لە ناو پادگانی مەریوان کەڵکی وەر دەگرت.\n٣١ی پووشپەڕ هەتا ١٤ی گەلاوێژ (٢٢/٧ هەتا ٥/٨/١٩٧٩) کۆچی مێژوویی خەڵکی مەریوان بۆ دەربڕینی ناڕەزایەتی بەرامبەر بە هاتنە ناو شاری پاسداران. ئەو ماوەیە لێوان لێوە لە خەبات و تێکۆشانی خەڵکی مەریوان، کوردستان و زۆرێک لە تێکۆشەران و ئازادیخوازانی ئێران و کاک فوئادیش ئەستێرە پرشنگدارەکەی ئەو تاریخە بێ وێنەیە بوو.\nڕۆژی ٥ی گەلاوێژ ڕێپێوانی سەدان تێکۆشەری شاری سنە بەرەو مەریوان بۆ پشتیوانی لە کۆچی خەڵکی مەریوان و هەروەها بۆ دەربڕینی ناڕەزایەتی بەرامبەر بە زیندانی کردنی ژمارەیەک لە هاوڕێیان لە پادگانی مەریوان، دەستی پێکرد.\nڕۆژی ٧ی گەلاوێژ ڕێپێوانی سەدان کەس لە شارەکانی سەقز، بانە و بۆکان هەر بەو مەبەستە بەرەو مەریوان دەستی پێکرد.\nڕۆژی ١٣ی گەلاوێژ وتاری کاک فوئاد بۆ خەڵکی مەریوان لە کانی میران ؛ ئەم قسەو باسە بریتی بوو لە لێکدانەوەی کۆبەندی ئاکامەکانی کۆچ، قازانج و زەرەرەکانی، وتووێژەکان لەگەڵ نوێنەرانی کۆماری ئیسلامی و ئەوەی کە کاتی کۆتایی هێنان بە کۆچ و گەڕانەوە بۆ ناوشاری مەریوان هاتووە.\nڕۆژی ١٥ی گەلاوێژ کاک فوئاد پێی خۆش ئەبێت لەگەڵ کەس و کار بێت. ئەو ڕۆژە ئاخرین دیداری بنەماڵەکەمان لەگەڵ کاک فوئاد بوو. دایکمان زۆر نیگەران بوو، وەک ئەوەی دڵی خەبەری دابێت کە کارەسات چاوەڕوانی خۆی و ڕۆڵە ئازیزەکانییەتی. بە کاک فوئادی گوت: "ڕۆڵە گیان زۆر ئەترسم و ترسەکەم تەنیا لە رژیم نییە، بەڵکوو دەست و پێوەندەکانیشی بە خوێنی تۆ تینوون. ئەترسم بەڵایەکت بە سەردا بێنن و وەک سمایلی شەریفزادە تەنیا عەکسەکەت بۆ من بمێنێتەوە"! کاک فوئاد زۆر ئارام و لە سەرەخۆ وەڵامی دایکمانی دایەوە و گوتی: "دایە گیان ڕێز و حورمەتم هەیە بۆ هەستی دایکانەت، بەڵام بیر لەوانە مەکەوە. مندالەکانی تر بە دەورتەوەن".\nشەوی ١٥ی گەلاوێژ لە ئاوایی گوێزەکوێرە لەگەڵ پێشمەرگەکانی یەکیەتی جووتیاران کۆبوونەوە دەکات و باسی پەیوەندی خۆی و کۆمەڵەیان بۆ دەکا.\nڕۆژی ١٦ی گەلاوێژ کاک فوئاد لەگەڵ هاوڕێ عوسمان رەوشەن توودە بە سەفەر چوونە سنە. لەگەڵ ئەو کەسانە هاوسەفەر بوون (یەحیا دەوەنداری، ساڵە سەرداری، حەمید فەرشچی، حەسەن شەعبانی و . . ) کە دەچوون بۆ یەکەم فێرگەی پێشمەرگایەتی کۆمەڵە لە گوندی گۆڕەمەڕ لە ناوچەی سەردەشت.\nڕۆژی١٧ی گەلاوێژ کاک فوئاد سەفەری خڕی ناوزەنگ دەکات بۆ سەردانی یەکێتی نیشتمانی کوردستان و مام جەلال.\nڕۆژی ١٩ی گەلاوێژ دەگەڕێتەوە گۆرەمەڕ.\nڕۆژەکانی ٢٠ و ٢١ سەردانی بۆکان و مەهاباد دەکات.\nڕۆژی ٢٢ی گەلاوێژ کاک فوئاد و هاوڕێ عوسمان ڕەوشەن توودە لە پاوە و لە مانگرتنەکەی "قۆری قەڵا" ئەبن. کاک فوئاد لەوێ قسە دەکا بۆ مانگرتووەکان.\nڕۆژی ٢٣ بە دوای ئاڵۆز بوونی دۆخی پاوە و چەند ناوچەیەکی‌تر، دیسانەوە سەردانی یەکیەتی نیشتمانی دەکات.\nڕۆژی ٢٤ کاک فوئاد لە گۆڕەمەڕ هاوڕێیانی کۆمەڵە ئەبینێت. هاوڕێیان رازی دەکات وەڵامی بانگهێشتنی حیزبی دێموکرات بدەنەوە و بەشداری بکەن لە رێوڕەسمی ٢٥ی گەلاوێژ لە شارۆچکەی ڕەبەت. هاوڕێ عومەر ئیلخانیزادە لەوێ وتار دەخوێنێتەوە و کاک فوئادیش بەشداری دەکات.\nکاک فوئاد و هاوڕێیان برایم عەلیزادە و حوسەین مورادبەیگی(حەمە سوور) یش لە گۆڕەمەڕ دەبن کە هەواڵی شەڕی کەرەفتووی ناوچەی دیواندەرە و گیانبەخت کردنی هاوڕێ یەحیا خاتوونی دەبیستن. خێرا کۆبوونەوەیەک دەکەن وباسی ئەوە دەکرێت کە جەمعییەتەکان چۆن بەشداری بکەن و کۆمەڵە چی بکات. قسەوباس زۆر کراوە و بۆچوونی جیاواز هەبووە؛ یەکێک لە هاوڕێیان پێشنیاری دەنگ دان دەکات. کاک فوئاد دێتە ناو قسەکە و ئەڵێ " ئەبێ ئێمە ڕاستەوخۆ وەکوو کۆمەڵە بەشداری بکەین و هیچ پێویست ناکات دەنگ بدەین. چەند کەسێک بێن منیش لەگەڵیان دەڕۆم." لەگەڵ چەند کەسێک ئەچنە شاری بانە؛ لەوێ بە هاوڕێ محەممەد موهتەدی (کوڕی کاک سەعد) ئەڵێ کە پێوەندی لەگەڵ مامۆستا شێخ جەلال حوسەینی بگرێت بۆ یارمەتی لە شەڕی کەرەفتوودا.\nڕۆژی ٢٧ی گەلاوێژ کاک فوئاد لە بانەوە ئەچێتە سەقز و کەرەفتوو کە شەڕ تەواو ببوو.\nڕۆژی ٢٨ی گەلاوێژ لە جەمعییەتی سەقز کۆبوونەوە ئەبێت و کەسانێک باسی پشتیوانی کردن لە یەکیەتی جووتیاران دەکەن. لەوێ کاک فوئاد ئاخر کەسە کە قسە دەکات و ئەڵێ: یەکیەتی جووتیاران دەوری خۆی گێڕا و تەواو بوو، ئێستا ئەبێ خۆمان ئامادەکەین بۆ بەرەنگار بوونەوەی هێرشی رژیم بۆ سەر کوردستان.\nڕۆژی ٢٩ی گەلاوێژ بەشێک لە ڕێبەرانی کۆمەڵە لە بۆکان کۆدەبنەوە و ڕاگەیاندنە بە ناوبانگەکەی کۆمەڵە "گەلی کورد لە بواری تاقیکردنەوەدا" (خلق کرد در بوتە آزمایش) دەنووسرێت کە بیرۆکەی کاک فوئاد بووە.\nڕۆژی ٣٠ی گەلاوێژ کاک فوئاد دەچێتە بانە.\nڕۆژی ٣١ ی گەلاوێژ بەشداری دەکا لە کۆبوونەوەی جەمعییتەکان لە شاری بانە. ئەو ڕۆژە تەلەفون ئەکات بۆ سنە بۆ ماڵێک کە مەلەکە و حیشمەت لەوێ دەبن. لەگەڵ مەلەکە بە پەرۆش بوونی خۆی بۆ زیندانییەکانی پادگانی مەریوان ڕادەگەیەنێت و ئیسرار دەکات هەر چی زووتر بچنەوە بۆ مەریوان و بە هەموو هێز و تواناوە بەشداری مانگرتنەکەی بەر دیژبان بکەن و تێبکۆشن بۆ ئازادی زیندانییەکان.\nڕۆژی ١ی خەرمانان کاک فوئاد بەشدار بووە لە کۆبوونەویەکدا لە شاری بانە سەبارەت بە هاوکاری هێزە سیاسییەکان کە مام جەلال و سەرکردایەتی یەکێتی نیشتمانی کوردستانیش بەشداری کۆبوونەوەکە بوون.\nڕۆژی ٢ی خەرمانان کۆبوونەوەی هەموو هێزە سیاسیەکانی ئێران واتە کۆمەڵە، حیزبی دێموکرات و ڕێکخراوەی چریکە فداییەکان و هی‌تریش بوو لە سەر چۆنیەتی بەرەنگار بوونەوەی هێرشی رژیم بۆ سەر کوردستان.\nڕۆژی ٣ی خەرمانان تیرباران کردنی ٩ تێکۆشەر لە پادگانی مەریوان بە ناوەکانی ئەحمەد و حوسەین پیرخزری، بەهمەن ئەخزەری، جەلال نەسیمی، فایەق عەزیزی، ئەحمەد قازیزادە، عەلی داستانی، ئەمین و حوسەین مستەفا سولتانی کە برامانن.\nڕۆژی ٤ی خەرمانان خەبەری ئێعدامەکانی مەریوان ئەدرێت بە کاک فوئاد.\nڕۆژی ٥ی خەرمانان کاک فوئاد لەگەڵ کاک برایم جەلال کە بەرپرسێکی یەکێتی نیشتمانییە و لە نێوان ٢٠ تا ٣٠ پێشمەرگەی لەگەڵدایە، بە ماشین دەچنە ناوچەی مەریوان. لە لای ئاوایی وشکەڵان ئەگەن بە هاوڕێیانی یەکیەتی جووتیاران و تێکۆشەرانێک کە لە شاری مەریوان هاتبوونە دەر.\nرۆژەکانی ٦ ـ ٧ی خەرمانان کاک فوئاد بەردەوام لە گەڵ ئەو هاوڕێیانە خەریکی کۆبوونەوە دەبێت و هێزی چه‌کدار سەر لە نوێ رێک دەخرێتەوە. هەروەها باسی نەقشە و پلانی گرتنی پادگانی مەریوانیان لەگەڵ دەکات.\nڕۆژی ٨ی خەرمانان کاک فوئاد، کاک برایم جەلال، کاک تەهموورس ئەکبەری(چریکی فیدایی)، بەڕێز شێخ عوسمان خالیدی و کاک ناسێح کوڕی لە وشکەڵانەوە بە سەر جادەکەدا بە نیازی چوون بۆ بانە دەکەونە ڕێ. بە هۆی ئاوەدان بوونەوەی پاسگای قەمچیان لە لایەن رژیمەوە، ڕێگاکەیان دەگۆڕن و درەنگانی شەو دەگەنە ئاوایی ئاگجە.\nڕۆژی ٩ی (٣١/٨/١٩٧٩) خەرمانان لە ئاگجە دەردەکەون بە نیازی ئەوە کە لە سەر جادەی مەریوان ـ سەقز ماشین بگرن و بەرەو بانە بڕۆن. دەوروبەری کاتژمێر ١٠ی بەیانی بە پیلانێکی گومان لێکراو لە لایەن رژیمەوە لە نێوان ئاواییەکانی بستام و کانێعمەت‌دا لەگەڵ هێزێکی زۆر لە جاش و پاسدار بە سەرکردەیی چەمران دەرگیر دەبن. کاک فوئاد و کاک تەهموورس دوای چەند سەعات شەڕ و بەرەنگار بوونەوە گیانیان بەخت کرد.\nشایانی باسە ئەو ڕۆژانە و بە تایبەت ڕۆژی ٩ی خەرمانان وەزعی ناوچەکە زۆر نائاسایی و ئاڵۆز بوو. پەیتا پەیتا هێلیکۆپتەر بە سەر ئاوایی ئەڵمانەدا لە هات و چوودا بوون. ئەم هاتوو و چووە ئەوندە زەق و بەرچاو بوو کە دایکمان لە ناو شین و ڕۆی کاک حوسەین و کاک ئەمین‌دا زوو زوو ئەیگوت : "تەیارەی چەمران شانەو شان ئەکا، داوای جوانەکان مەریوان ئەکا".\nڕۆژی ١٠ی خەرمانان بەیانی تەرمەکان دێننەوە مەریوان. کاتژمێر یازدەی بەیانی تەرمی کاک فوئاد گەیشتەوە ئەڵمانە و لە ناو ڕێز و خۆشەویستی بنەماڵە و خەڵکێکی زۆردا لە گۆرستانی " تاڵەسوار" لە لای دوو برای ئازیزی ترمان کاک ئەمین و کاک حوسەین بە خاک سپێردرا. هەر ئەو ڕۆژە ڕادیو تاران لە دەنگوباسی کاتژمێر دووی دوای نیوەڕۆدا وەکوو هەواڵێکی گرینگ گیانبەخت کردنی کاک فوئادی ڕاگەیاند.


ئەنوەر ئیبراهیم یەکێکە لە عود ژەنە بەناوبانگەکانی تونس، ئەم ساڵ بەرهەمێکی تازەی لەسەر شۆرشی تونس نمایشکرد.\n"بیرەوەی" ناوی بەرهەمە تازەکەی ئەنوەر ئیبراهیمە، کە لە کردنەوەی ڤیستیڤالی نێودەوڵەتی قرطاج لە وڵاتی تونس نمایشکرا. لەم ڤێستیڤاڵەدا زیاتر ٦٠٠٠ بیسەر ئامادەی کۆنسێرتەکەی ئیبراهیم بون. لەوانەیە هۆکارێک بۆ ئامادەبونی زۆر لە بیسەران بۆئەوە بگەڕێتەوە، کە زیاتر لە شەش ساڵە ئیبراهیم ئەلبومی تازەی بەرهەم نەهێناوە و زیاتر لە ۲٠ ساڵە لە هۆڵی وا گەورەدا نمایشی نەکردوە، چونکە ئیبراهیم بۆ کۆنسێرتەکانی هۆڵی بچوک هەڵدەبژێرێت. بۆیە ئەم کۆنسێرتە لە هۆڵێکی وا گەورەدا کارێکی ئاسان نەبو.\nئەمە یەکەم جارنیە ئیبراهیم کاری موزیکی لەسەر بابەتی هەنوکەی رۆژانە بەرهەم بهێنێت، لەساڵی ۲٠٠۸ ئەلبومێکی تری بەناوی "The Astounding Eyes of Rita" بڵاوکردوە، کە کاری لەسەر شاعیری کۆچکردوی فەلەستینی مەحمود دەروێش کردبو. بۆیە ئەم ئەلبومە "بیرەوەری" لەژێر کاریگەری ئەم روداوە تازانەی تونسەوە بەرهەم هاتوە.\nئەنوەر ئیبراهیم لە ساڵی ۱۹۵۷ لە تونس لەدایک بووە، هەر لە تەمەنی ۱٠ ساڵیەوە لە کۆنزەڤاتۆری تونس فێری ئامێری عود دەبێت. لەسەرەتادا وەک موزیک ژەنێکی میلی کاری کردوە، لەساڵی ۱۹۸۱ دەچێتە فەرەنسا وەلەوێ ئەزمونی زیتار لەگەڵ شێوازی موزیکی جاز و مۆزیکی شەرقی کاردەکات. لەساڵی ۱۹۸۵ دەگەڕێتەوە تونس. کۆنسێرت لە زۆر هۆڵە باناوبانگەکانی جیهاندا سازدەکات.\nپەناهەندە سوریەکان ئۆپێرایان هەڵبژارد بۆ گەیاندنی پەیامی ئاشتی بەجیهان، لەر...


خەونا دەولەتا کوردی ژناڤبرن - پرس بادینی\nHome سڵایدشۆو كوردستان هەواڵ خەونا دەولەتا کوردی ژناڤبرن\nخەونا دەولەتا کوردی ژناڤبرن\nپرس میدیا 10:58:00 PM سڵایدشۆو, كوردستان, هەواڵ,\nشتەڤانی ل دروستکرنا کیانەکێ کوردیێ سەربەخۆ هاتەکرن بەلێ نەگەهشتە کەنارێن ئارامیێ.\nکەنالێ ١٢ یێ ئیسرائیلی د ڕاپورتەکێ دا بەحس ل وێ یەکێ دکەت کا چاوا تورکیا شیا خەونا دروستکرنا کیانەکێ کوردیێ سەربەخو ژ ناڤببەت، هەرچەندە ب فەشارتی تیمێن ڕاوێژکاریێ دشاندن کوردستانێ و نەفتا وێ ژی دکری.\nئیهوۆد یەعاری شروڤەکارێ سیاسی د ڕاپورتەکێ دا ئاماژە ب وێ یەکێ دکەت د دەما بوریدا تورکیا ناوچەیا ئارام دروستکر ل باکورێ سوریایێ و باشورێ کوردستانێ وەکی حەجەتێک ژبوی رێگریکرنێ ل دروستکرنا کیانەکێ کوردی یێ سەربەخو.\nناڤبری گوتیە ژی "ئەگەر جوبادین ژی وەرە هەلبژارتن بو سەروکایەتیا ئەمریکا نەشێت هەمان پێشنیار دووبارە بکەتن ب جوداکرنا هەرێما کوردستانێ ژ عیراقێ وەکو قەوارەیەکا سەربەخو".\nئاماژە ب وێ یەکێ ژی کریە "سەدەما وێ یەکێ ژی ڤەدگەرە بو وێ یەکێ کو هەتا نها هێزێن دەستهەلاتدارێن هەرێمێ نەشیانە ژ بازنێ ململانێ و شەرێ نافخو دەربازببن، هەمو دەمان ل دوور خوە ل هەڤپەیمانەکێ گەریانە و دەرئەنجام ژی نقومبون د گەندەلیێ دا یە".\nتورکیا ژی ب ڤێ پەرت بونا کوردان وەکو دەرفەتێک پەیداکریە ژ بوی ژێکڤەکرنا باکوورێ سوریا دگەل باشور و ڕوژهەلاتی ژی کو هەتا نها سەرکردەیێن پەکەکێ دناڤا زیندانێن تورکیادا زیندانکری نە.


👫 ئەڤین سەڵاحەدین биография\n📅 Добавлен Sep 7 2010 3:36PM\n👁 Этот пункт был просмотрен раз 6,057\n... [ Больше... 👁] ✖ ✖ 0 0 ✖ 54% ✍ H.B. 7-9-2010 15:36:02\n💎 بەشی ئەندازیاریی میکانیک لە کۆلێژی ئەندازیاریی زانکۆی سەڵاحەددین Археологические места\n📅 Добавлен Jun 29 2015 6:14PM\n👁 Этот пункт был просмотрен раз 7,968\nبەشی ئەندازیاریی میکانیک لە کۆلێژی ئەندازیاریی زان [ Больше... 👁] ✖ ✖ 0 0 ✔ 70% ✍ R.C.E. 29-6-2015 18:14:43\n💎 پاشماوەی مزگەوتی سەڵاحەدینی ئەییوبی لە شاری فارقین سالی 1911 Археологические места\n📅 Добавлен Oct 7 2016 10:28AM\n👁 Этот пункт был просмотрен раз 3,920\nوێنەکانی فۆتۆگرافەر: Gertrude Bell مزگەوتی سەڵاحە [ Больше... 👁] ✖ ✖ 22 0 ✔ 72% ✍ M.B. 7-10-2016 10:28:11\n🏰 پیرمام - سەڵاحەدین Места\n📅 Добавлен Feb 8 2010 9:41AM\n👁 Этот пункт был просмотрен раз 9,181\nمەسیف، یا هاوینەهەواری سەڵاحەدین.. یا پیرمام یا سە [ Больше... 👁] ✖ ✖ 0 0 ✔ 98% ✍ H.B. 8-2-2010 9:41:27\n📼 پەیامی دەنگی سەڵاحەدین دەمیرتاش دەربارەی هەڵبژاردن! видео\n📅 Добавлен Jun 6 2018 4:08PM\nدەقی پەیامەکه بە کوردی: بەر لە هەر شتێک بە دڵ و گ [ Больше... 👁] ✖ ✖ 📼 1 0 ✔ 99% ✍ H.B. 6-6-2018 16:08:59\n📝 پەیامی سەڵاحەددین دێمیرتاش بۆ کۆنگرەی هەدەپە курдские документы\n📅 Добавлен Feb 11 2018 7:36PM\n👁 Этот пункт был просмотрен раз 1,546\nهاوڕێ زۆر بەڕێزەکانم؛ هەرچەندە 15 مانگە بەهۆی زین [ Больше... 👁] ✖ ✖ ✖ 0 1 ✔ 95% ✍ H.B. 11-2-2018 19:36:57\n👫 جوان سەڵاحەدین زەنگنە биография\n📅 Добавлен Jun 3 2009 1:14PM\n👁 Этот пункт был просмотрен раз 2,670\nساڵی (1988) لەگەڕەکی ئیمام قاسمی شاری کەرکوک لەدای [ Больше... 👁] ✖ ✖ ✖ 0 0 ✔ 82% ✍ H.B. 3-6-2009 13:14:25\n👫 جوان مەهدی عابد - جوانی بەشە ناوخۆییەکانی زانکۆی سەڵاحەدین биография\n📅 Добавлен Apr 26 2018 4:35PM\nکاندیدی پارتی بۆ پەڕڵەمانی ئێڕاق لە 2014. [ Больше... 👁] ✖ ✖ 0 0 ✔ 84% ✍ H.B. 26-4-2018 16:35:30\n📕 جەنگی دەروونی لە سەردەمی سەلاحەددینی ئەیوبییدا библиотека\n👁 Этот пункт был просмотрен раз 14,263\nنووسینی: ئاراس فەریق زەینەڵ سلێمانی : 2008 [ Больше... 👁] 📕 ✖ 1 0 ✔ 99% ✍ H.B. 10-6-2012 16:51:49


جەبار جەمال غەریب/ ئایا زەوی بە تەنها هی مرۆڤە؟\nمیتۆلۆژیای ئایینی چیرۆكی دروستبوون و پێكهێنانی زەویمان بۆ دەگیڕێتەوە، چیرۆكی دروستكردنی ئینسان و هاتنە سەر زەوی. ئەوە چیرۆكێكی خەیاڵ ئامێزە. ئەفسانەیەكە ئینسان زۆر حەزلێیەتی.\nئینسان ئامادەیە لە پێناوی چیرۆكێكدا كە لە ڕووی زمان و ڕووداوەوە لەزەتبەخشە سەدان ڕاستی زانستی فەرامۆشكات.\nئەو دكتۆرەی توێژینەوە لەسەر جینات دەكات و ئەوە دەسەلمێنی كە مرۆ لە گەشەكردنی خانەوە پەیدابووە، ئەو دكتۆرە هەر ئەوەندەی هاتەوە لای دۆست و هاوڕێیانی و گەیشتەوە ناو كۆڕی خێزانی، لە زەت لەوە دەكات، گوێ لە هەستانی لافاوی نوح و ڕزگار بوونی لە هەر ڕەگەزە و نێرو مێیەك بگرێ. كە دەبێ ڕەگەزی زیندەوەرانی سەر زەوی ئەو كاتە چەند بووبێ؟\nمەبەست لەو وتارە:\nبەپێی میتۆلۆژیای ئایینی زەوی و هەرچی لەسەریەتی لە پێناوی مرۆڤ دروستكراون. ئایا ئەوە مافی ئەوە دەداتە مرۆ دەسەڵاتی لە ناو بردنی هەموو زیندەوەرەكانی دیكەی سەر زەوی هەبێ؟\n- ئایا زەوی ڕەمزی ژیانە و دەبێ هەموو زیندەوەران بە یەكسانی لەسەر بژین؟\n(زیاتر لە ٩٩٪ ئەو ئاژەڵ و بوونەوەرانەی لەسەر زەوی ژیاون بەتەواوی لە ناوچوون، ئەوەش بە پێنج ملیار جۆر دادەنرێ. ژمارەی گشتی ئەو گیانەوەر و بوونەوەرانەی ئێستا لەسەر زەوی دەژین بە ١٠ ملیۆن تا ١٤ ملیۆن (جۆر) دەخەمڵێنرێن. ئەوانەی بە دۆكیۆمێنتیش كراون تەنها یەك ملیۆن و دوو سەد هەزار دەبن. ٨٦٪ ژمارەی گیانەوەرەكانی سەر زەوی هێشتا تۆمار نەكراون. لە ساڵی ٢٠١٦دا كۆمەڵك زانا ڕاپۆرتێكیان بڵاوكردەوە، تەئكیدیان لەسەر ئەوە كردوە، كە ژمارەی ئەو جۆرە بوونەوەرانەی لەسەر زەوی ژیاون لەو كاتەوەی ژیان لەسەری دەستی پێكردوە، لە یەك ترلیۆن جۆر زیاترن، ژمارەی ئەو جۆرانەی تۆماركراون یەك لە سەد هەزار زیاتر نییە.)\nتەنها ئەوەندە كارم بە ژمارەیە كە ژمارەی ئەو جۆرە گیانەوەر و زیندەوەرانەی لەسەر زەوی ژیاون هێجگار زۆر بووە.\nتاكە یەك گیانەوەریان، سەرەتا لە ریزی جۆرەكانی دیكەدا بووە، هیچ لەوان زیاتر نەبووە، پێویستی بە خواردن و ئاو و حەوانەوە هەبووە، سێكسیش بۆ مانەوەی. ئەو جۆرەیان بەڵایەكی هەبووە، بەڵایەك كە ژیانی بەتەواوی خستوەتە مەترسییەوە ئەویش ئینسان بووە بەڵایەكەش (عەقڵ) بووە. ئەو گیانەوەرە یەك جیاوازی هەبووە لەگەڵ تەواوی گیانەوەرەكانی دیكەدا، ئەویش ئەوە بووە كە كەمێك هەروا كەمێك عەقڵی هەبووە. مەبەستم عەقڵی غەریزی نییە، كە ژیان ڕێكدەخات و تەواوی گیانەوەران هەیانە.\nعەقڵی ڕێكخستن و بیركردنەوە و بەرنامەدانان كە هەمووشی بۆ فراوانكردنی دەسەڵاتەكانی و كەمكردنەوە و بەرتەسككردنەوەی ژیانی گیانەوەرەكانی دیكەی بەكارهێناوە.\nئایا ئینسان مافی ئەوەی هەیە خۆی بەتاقانەی گیانداران بزانێ؟\n- میتۆلۆژیا ڕاستەوخۆ دەڵێ:\n- بەڵێ ئینسان تاقانەی گیانلەبەر و بوونەوەرانی هەموو سەرزەوییە، ئەوەی تێیدایە و ئەوەی لەسەری دەژیت. میتۆلۆژیا ڕێگای داوە هەرچی لەسەر زەوییە ئینسان لە پێناو مانەوەی خۆیدا بەكاریبێنێت، بەڵام لە هیچ دەقێكدا ڕێگای ئەوە نەدراوە ئینسان قەلاچۆی گیاندار و گیانەوەران بكات. قەلاچۆ بەمانای چی دێت؟\n(لە زانستی زیندەزانیدا قەلاچۆ بە مانای لەناوبردنی تەواوەتی بوونەوەرێك یان كۆمەڵە زیندەوەرێكی زیندوو دێت. ساتی لە ناوبردنی دوا ئەندامی ئەو جۆرە بە مانای لە ناوبردن یان لەناو چوونی تەواوەتی زیندەوەرەكە دێت.)\n- زانستیش بە شێوەی میتۆلۆژیا ڕێگای ئەوەی داوە ئینسان لە پێناو مانەوە و ئاسوودەیی خۆیدا تەواوی تواناكانی سەر زەوی بەكاربهێنێ. سەرەڕای ئەوە هەر دووكیان بە تووندی ڕێگای ئەوەیان لە ئینسان گرتووە كە ببێتە هۆی زیانگەیاندن و قەلاچۆكردنی زیندەوەرانی دیكە.\nئاڵا و سلۆگانی ئینسانییەت:�- زەوی موڵكی هەموو بوونەوەرێكە.\n- ئایا ئەو ئاڵایە براوەتە سەر؟ ئایا ئینسان كاری پێكردوە؟\n- دنیا و سروشت لە ژێر دەستی سیستەمە زاڵەكاندان، سیستەمی زاڵی دنیاش لە ژێر هەژموونی سەرمایەو پارەدایە، بەڕادەیەك ژمارەیەك لە زانایان پێیانوایە سەدەی بیست و یەك سەدەی پارەیە، ئەو سەدەیەی كە پارە جێگا خودا دەگرێتەوە، بەبێ ئەوەی بانگەشی فەرمی بۆ بكرێت، ئەو ڕاستییە سەلما و پارە هەموو شتێكی داگیركرد.\nیەكێك لە زیانە هەرە گەورەكانی ئەو خودا تازەیە كە ناوی سەرمایە یان پارە بوو، هەمووشتێك بە پارە بەراورد دەكرا. دەتوانین ناویشی بنێین سەدەی ژمارە، چوونەكە هەر شتێك نەكرێتە ژمارە ناشكرێتە پارە. واتا شانۆنامەیەك هەر چەند بەرز و گرینگ بێت، كە نەبێتە ژمارە پارە ناكات. دەبێ ئەو شانۆنامەیە ببێتە كتێب یان بخرێتە سەر شانۆ، كە خرایە سەر شانۆ دەبێتە كورسی و تیكت، تكیتی هەر كورسییەك بۆ سەیركردنی شانۆكە بە پارەیەكی دیاریكراوە، نایابترین شانۆنامە ئەوە نییە كە جوانترین و گرینگترین بابەتی لێكداوەتەوە، بەڵكو ئەو شانۆیەیە كە زۆرترین بلیتی فرۆشراوە و زۆرترین پارەی پەیداكردوە.\nدەكرێ ئێستا بپرسین سروشت و بوونەوەرەكانی سەر زەوی چۆن بوونە ژمارە و چۆن بوونە پارە؟ تۆش وەك من هەوڵێكبدە شێوازێك بۆ گۆڕینی سروشت و بوونەوەرەكانی بۆ ژمارە و پارە لای خۆت یاداشت بكە. لە وتارێكی دیكەدا من ئەو شێوازەت بۆ دەنووسم كە سروشت چۆن دەبێتە ژمارە و ئەو ژماریەش چۆن وێرانی دەكات.


زانکۆی پۆلیتەکنیکی ھەڵەبجە و پێویستیی سەرپێخستنی\nزانکۆی پۆلیتەکنیکی ھەڵەبجە و پێویستیی سەرپێخستنی\nئەگەرچی کردنەوەی «دوکانی ئەکادیمی» لەژێر ناوی زانکۆدا؛ بەبێ کنە و پشکنین و توێژینەوەی پێشوەخت بووەتە دیاردەیەکی باوی ئێستای ھەرێمی کوردستان، بەڵام لەپرۆژە پێشنیازی دامەزراندن و سەرپێخستنی «زانکۆی پۆلیتەکنیکی ھەڵەبجە»دا، زیاد لەپێویستییەکی ھەنوکەیی بەدەردەکەون؛ لەوانە:\nیەکەم: ھەریەک لە پەیمانگا و کۆلیجی تەکنیکی زانستە پراکتیکییەکانی ھەڵەبجەی سەر بە زانکۆی پۆلیتەکنیکی سلێمانی کە رۆژی پێنجشەممە «٠٥ی ئەیلولی ٢٠١٩» ئاھەنگ بۆ خولێکی نوێی دەرچوانیان رێکدەخرێت؛ خاوەنی زیاد لە ٢٨ دۆنم زەوی کشتوکاڵیین. دەتوانرێت لەم ئاھەنگەدا و بۆیەکەمجار ئاشکرابکرێت کە ئەم پەیمانگا و کۆلیجە دەبنە بەردی بناغەی دامەزراندنی «زانکۆی پۆلیتەکنیکی ھەڵەبجە» و بەدوایداھەریەک لەدوو بەشەکەی پەیمانگای تەکنیکی سلێمانی لە پێنجوێن و پەیمانگای تەکنیکی دەربەندیخان بخرێنەسەر ئەم زانکۆ نوێییە.\nدووەم: ھەڵەبجە وەک «پارێزگا»یەکی نوێی بێخزمەت؛ خاوەنی رووبەڕێکی بەرفراوانی زەوی بەپیتی کشتوکاڵییە و لەبەرھەمھێنانی زۆر جۆری سەوزە و میوەدا بێڕکابەرە. ھەربۆیە دەتوانرێت ئامانج لەکردنەوە و سەرپێخستنی ئەم زانکۆ تەکنیکییە، بوژاندنەوە و پەرەپێدانی کەرتی کشتوکاڵیی و بەھاپێدانەوەی بەرھەمی ناوخۆیی بێت؛ لەرێی تێگەیاندن و پێگەیاندنی تیۆریی و کردەیی ھێزی کاری ناوخۆ لەسنوری شارەزوور و ھەڵەبجە و ھەوراماندا.\nسێیەم: لەپاڵ ھەریەک لە پارێزگاکانی ھەولێر و سلێمانی و دھۆکدا، دەشێت ھەڵەبجەش ببێتە خاوەن زانکۆیەکی پۆلیتەکنیک و جۆرێک لەتایبەتمەندیی وەرگرێت لەبوارەکانی کشتوکاڵ، گەشتوگوزار، بازرگانی، کیمیا، بایۆلۆجیی و زۆر بواری دیکەدا کە سروشت و بازاڕی ناوچەکە دەیخوازێت.\nچوارەم: ئەم زانکۆ نوێییە لەگەڵ دامەزراندنییدا، دەکرێت بۆڵۆنیا پرۆسێس و سەربەخۆیی دارایی خۆی لەرێی بەرھەمە چێنراوەکانی و پارەی خوێندنی بەشە جیاوازەکانییەوە مسۆگەر بکات. بەتایبەت لەئەگەری سەرکەوتنی «بڕیار»ەکەی ئەمدواییەی وەزارەتی کشتوکاڵ و سەرچاوە ئاوییەکان بۆ پێدانی زەوی بەدەرچووانی بەشە کشتوکاڵییەکان، دەبێتە یارمەتیدەرێکی زۆرباش لەدۆزینەوەی ھەلی کار و باشتر ساغکردنەوەی بەرھەمی ناوخۆییدا. بەتایبەتتر ئەگەر بتوانرێت ھانی کەرتی تایبەت بدرێت بۆ بوژاندنەوەی شێوازە جیاوازەکانی گەشتیاریی و کردنەوەی کارگەکانی وەک بەرھەمەکانی شیر، دۆشاوی تەماتە و زەیتون و ...تد.\nپێنجەم: لەرووی زانستی، دارایی و کارگێڕییەوە ئەم زانکۆیە توانای دامەزراندن و سەرپێکەوتنی لەبارترە، بەھۆی زۆریی ژمارەی خاوەن بڕوانامەی ماستەر و دکتۆرا و ھەڵگرانی نازناوگەلی زانستیی پرۆفیسۆر، پرۆفیسۆری یاریدەدەر و مامۆستا لەبوار و پسپۆڕی جیاوازدا.\nسەرباری ھەموو ئەوانەی سەرەوە، ژینگەی «زانکۆی پۆلیتەکنیکی ھەڵەبجە» ھێندە لەبارە کە ببێتە نێوەندێکی مەعریفیی ھاوچەرخ و دەرمانی دەردی بەشێک لەو نەخۆشییە جەستەیی و دەروونیانەی بەھۆی لێکەوتەکانی کیمیاییبارانی ١٦ی ئاداری ١٩٨٨ەوە؛ بەمیرات بۆ دانشتوانی ھەڵەبجە بەجێماون و ساڵانە وەک دارەمەیتێک بەدوای خۆیاندا رایدەکێشن!\nمیدیاى کوردیو سەرچاوەکانى داهاتى\nمیدیای کوردى و قەیرانى بێ سیستمى\nمیدیای کوردى و قەیرانى بەڕێوەبردن\nمیدیای کوردی و جیاکاریی جێندەری\nمیدیای کوردی و رەفتاری ناپیشەیی\nمیدیای کوردى و چەوساندنەوەى یاسایی میدیاوانان\nمیدیاى کوردى و دەستدرێژییەکانى میلیشیا حیزبییەکان\nژیانی تایبه‌تی كه‌سه‌كان و پێشێلكردنی له‌هه‌ڵمه‌تی بانگه‌شه‌ی هه‌ڵبژاردنه‌كاندا\nھەڵەیەک کە نابێت "نەوەی نوێ" بیکات


گه‌نجێكى هیندى له‌كاتى مه‌راسیمی ناشتنیدا چاو ده‌كاته‌وه\nگه‌نجێكى هیندى كه‌سوكار و ئاماده‌بووانى ناشتنى ته‌رمه‌كه‌ى تووشى شۆك كرد، كاتێك له ڕێگادابوون بۆ ناشتنى ، به‌ڵام له پڕ هه‌ردوو چاوه‌كانى كرده‌وه و ده‌سته‌كانى جووڵاند.\nبه‌پێی هه‌واڵێكى ڕۆژنامه‌ى "ئیندبیندت"ى به‌ریتانى، سه‌ره‌تاى ئه‌م هه‌فته‌یه "كۆمار مارواد" دواى ئه‌وه‌ى سه‌گێكی به‌ره‌ڵا گازى لێده‌گرێت، تووشى تایه‌كى به‌هێز ده‌بێت، دواتر ده‌یگه‌یه‌ننه نه‌خۆشخانه و ئامێری هه‌ناسه‌دانى ده‌ستكردى لێده‌به‌ستن.\nپاشان دۆخى ته‌ندروستى به‌ته‌واوه‌تى تێكده‌چێت و پزیشكه‌كان كه‌سوكاره‌كه‌ى ئاگادار ده‌كه‌نه‌وه، كه نه‌خۆشییه‌كه به‌هه‌موو جه‌سته‌یدا بڵاوه ده‌كات و پێشبینی نه‌ده‌كرا به بێ ئامێری هه‌ناسه‌دانه ده‌ستكرده‌كه بژێت.\nدواى ئه‌وه‌ى تواناى هه‌ناسه‌دانى نامێنێت و له جووڵه‌ش ده‌كه‌وێت، "كۆمار _ ته‌مه‌ن 17 ساڵ" ده‌گوازنه‌وه بۆ ماڵى خۆیان و كه‌سوكاره‌كه‌ى وایانده‌زانى به‌ته‌واوه‌تى مردووه، بۆیه ده‌ستیانكرد به ئاماده‌كارى بۆ ناشتنى ته‌رمه‌كه‌ى.\nدواى به‌ڕێخستنى ته‌رمه‌كه‌ى، نزیكه‌ى 2 كیلۆمه‌ترى ده‌مێنێت بۆ شوێنى ناشتنه‌كه‌ى، گه‌نجه هیندییه‌كه هه‌ردوو چاوى ده‌كاته‌وه و ده‌سته‌كانى ده‌جووڵێنێت و ئه‌وكات ده‌زانرێت كه نه‌مردووه، بۆیه به‌په‌له ده‌یگه‌یه‌ننه‌وه به نه‌خۆشخانه.\nسۆران کەریم 21/02/2017 - 16:54 بڵاوکراوەتەوە لە هەمەجۆر


تەندروستی جیهانی: لەیەك هەفتەدا كۆرۆنا دووهێندە زیادیكردووە - باسک نێت\nدەستپێك/ تەندروستی/تەندروستی جیهانی: لەیەك هەفتەدا كۆرۆنا دووهێندە زیادیكردووە\nبەڕێوەبەری گشتیی رێكخراوی تەندروستیی جیهانی رایگەیاند زۆر نیگەرانن بەهۆی بڵاوبونەوەی خێرای ڤایرۆسی كۆرۆنا كە تەنها لە ماوەی یەك هەفتەدا دوو هیچندە توشبوو لە جیهان زیادیكردووە.\nژیان- جیهان: تیدرۆس ئادهانۆما گیربریوسوس، بەڕێوەبەری گشتیی رێكخراوی تەندروستیی جیهان (WHO) نیگەرانیی خۆی لەبارەی خێرا بڵاوبوونەوەی ڤایرۆسی كۆرۆنا دەربڕی، دەشڵێت لە ماوەی ئەم هەفتەیەدا قوربانیانی ڤایرۆسی كۆرۆنا دوو هێندە زیادیان كردووە.\nئەو نەی شاردەوە بەهۆی ئەو رەوشەی دروست بووە لەسەر ئاستی جیهان زۆر نیگەرانی كردوون، چونكە لە خێرایی و رێژەی بڵاوبوونەوەی ڤایرۆسەكە بووەتە هۆی گیرۆدەكردنی وڵاتانی جیهان.\nبەڕێوەبەری گشتیی رێكخراوی تەندروستیی جیهان وتیشی: ژمارەی ئەو كەسانەی بە بەراورد بە هەفتەی رابردوو گیانیان لەدەستداوە2 هێندە زیادیكردووە. لە چەند رۆژی داهاتوودا ئەوە دەردەكەوێت، كە ژمارەی توشبووان بە ڤایرۆسی كۆرۆنا ملیۆنێك كەسی تێپەڕ كردووە و ژمارەی ئەو كەسانەشی گیانیان لە دەستداوە لە سەروی 50هەزار كەس دەبێت.\nڤایرۆسی كۆرۆنا ئێستا لە جیهاندا 937 هەزار كسەی توش كردووە و لە ئەمریكا زۆر بەخێرایی گەشە دەكات پێشەنگی وڵاتانی جیهانی گرتووە كە 216هەزار و 721كەس توشبووە.\nلە سەرتاسەری جیهاندا 47هەزار و 260كەس گیانیان لەدەستداوە كە ئیتاڵیا زۆرترین ژمارەی گیان لەدەستدای بەو هۆیەوە كە 13 هەزار و 155كەس بەو هۆیەوە گیانیان لەدەستداوە.


میوه و سه‌وزی\nفه‌رقی میوه و سه‌وزی چیه؟\nوشه‌ی میوه بۆ به‌شه گۆشتنه‌که‌ی گیا به کار دێ که له گوڵ پێک هاتووه و ده‌نکی تێدایه.\nسه‌وزیجاتیش به ڕووه‌ک ده‌وترێ و ماناکه‌ی ئه‌وه‌یه که ئه‌مان خاوه‌نی لاسکێکی نه‌رم. به پێی تاریفی زانایانی ڕووه‌کناس، ئه‌و به‌شه له ڕووه‌ک که تۆوی تێدایه میوه‌یه. ئه‌م ڕووه‌کناسانه میوه‌کانیان به چه‌ند ده‌سته دابه‌ش کردووه:\nمیوه گۆشتنه‌کان که نێوکیان له نێوه‌ڕاستدایه وه‌ک مره‌که‌بات (نارنج، لیمۆ، پرته‌قاڵ…) و شووتی و سێو. یان ئه‌و میوه‌گه‌له‌ی که له نێوه‌وه قووڵن وه‌ک گیلاس، هه‌ڵوژه، قۆخ و میوه‌ی وشکی وه‌ک فندق، باقله و نۆک.\nڕه‌نگه پێتان سه‌یر بێ، که بۆ زانایانی ڕووه‌کناس ته‌نیا له به‌ر ئه‌وه‌ی که نۆک و باقله‌یان ته‌نیا له به‌ر ئه‌وه‌ی که ناوکیان هه‌یه، له ڕیزی میوه‌کاندا داناوه، له‌وه‌ش سه‌یرتر ڕه‌نگه ئه‌وه بێ که بزانن، خه‌یار و کوله‌که‌ش له ڕیزی میوه‌کاندا داناوه. دایاره ئه‌م جۆره دابه‌ش کردنه ده‌گه‌ڕێته‌وه بۆ ئه‌وه‌ی که ئێمه چه‌نده علمی بیر بکه‌ینه‌وه. بێجگه له‌مه‌ش، شێوه‌ی نان خواردن له شوێنه جۆراوجۆره‌کانی جیهاندا فه‌رق ده‌کا، بۆیه ئه‌و به‌شه‌ی گیا که ده‌خورێ ڕه‌نگه له هێندێک شوێندا به میوه بژمێردرێ و له هێندێک شوێنیتردا به سه‌وزیجات. هه‌ر به‌و جۆره‌ی که له دنیای ئاژه‌ڵدا "بنه‌ماڵه"ی جۆراوجۆر هه‌یه و به جۆرێک لێک ده‌چن. هه‌ر به‌و جۆره‌ش له دنیای ڕووه‌کدا، گیاکان لێکچوونیان هه‌یه. بۆ وێنه ڕه‌نگه نه‌زانن که که‌له‌م و شه‌له‌م و توور و ترپچه و گوڵه‌که‌له‌م هه‌موو سه‌ر به یه‌ک بنه‌ماڵه‌ن و کاهوو و کاسنی و که‌نگریش له بنه‌ماڵه‌یه‌کیترن و بنه‌ماڵه‌ی بنۆکیش پێک هاتووه له خه‌یار و خه‌ربزه و بادامه کێولیه و لوبیا ژاپونی. که‌ره‌فسیش سه‌ر به بنه‌ماڵه‌ی پیاز و سیر و سیره‌کێویله‌یه، له کاتێکدا چۆنه‌ر و ئسپه‌ناخ له بنه‌ماڵه‌یه‌کیترن. سه‌یرتر له‌مانه‌ش ئه‌وه‌یه که په‌تاته و باینجان و بیباری سه‌وز و توتنیش سه‌ر به یه‌ک بنه‌ماڵه‌ن.\nمیوه‌کان و سه‌وزیجاته‌کان له شتێکدا لێک ده‌چن، ئه‌ویش ئه‌وه‌یه که هه‌موویان ڤیتامینی و مه‌وادی کانییان بۆ له‌ش ساغی مرۆڤ تێدایه.\nسەرچاوە: فه‌رهه‌نگی "بمن بگو چرا" به‌رگی چوار ل. 35 و 36.


سەهیۆنیەكان زیاتر لە 100 ڕۆژنامەنوسیان شەهید كردون\nسەهیۆنیەكان زیاتر لە 100 ڕۆژنامەنوسیان شەهید كردون\nبه رواری داگرتن : 2019-05-03 16:02\nناوەندی ھەواڵەكان - سەندیكای ڕۆژنامەنوسانی فەلەستین ڕایگەیاند چەتەكانی سەهیۆنی تیرۆرست لە ساڵی 1972 تاكو ئێستا زیاتر لە 100 ڕۆژنامە نوسیان شەهید كردون.\nناصر ئەبوبەكر سەرۆكی سەندیكای ڕۆژنامەنوسانی فەلەستین لە میانەی ڕاگەیەندراوێكی بە ناوی،" ئازادی لە ئێستاو داهاتو بۆ ڕۆژنامەنوسان" باسی لەوە كرد، لە ساڵی 1972 تاكو ئێستا 102 ڕۆژنامە نوس بە گولەی سەهیۆنیەكان شەهید كراون.\nئەبوبەكر باسی لەوەش كرد لەو 102 ڕۆژنامەنوسانەی شەهید كراون 19 یان لە دوای ساڵی 2014 شەهید كراون. هەروەها تەنها لە چوار مانگی ڕابردوو 136 ڕۆژنامەنوس دەست بەسەر كراون، لە ساڵی ڕابردوش 838 یان ڕوبەڕوی هێرش بونەتەوە. ناودارترینیان شەهید یاسین مورتاج و ئەحمەد ئەبو حوسەین بون.\nهەروەها لە ساڵی 2018، 47 یان بە گولە بریندار كران، 189 بە بۆمب بریندار كران، 17یان بە گولەی پلاستیك بریندار كراون 52 یان دەست بەسەر كراون.\nلە ساڵی ڕابردو لەگەل ئەوەی ژمارەیەكی زۆر شەهید كران، لە هەمان كات ئەوانەی درانە دادگای سەهیۆنیەكان ستەمیان لێكراوە بە ناداد پەروەری سزایان دان.(İLKHA)\nبليته كان ڕۆژنامە نوس فەلەستین شەهید فەلەستین


“یەكێتی ڕێگری زیاتر لەبەردەم پێكهێنانی كابینەی نوێی حكومەت ناكات” – تۆڕی میدیایی خەڵک\n2019/06/09 - 6:58 PM\nئەندامێكی جڤانی گشتی بزووتنەوەی گۆڕان ڕایدەگەیەنێت، یەكێتی زیاتر ڕێگری ناكات لە پێكهێنانی كابینەی حكومەت.\nدوای زیاتر لە 8 مانگ لە هەڵبژاردنەكانی هەرێمی كوردستان، تا ئێستا حكومەتی هەرێمی كوردستان پێكنەهێنراوە و چەندین جاریش یەكێتی هەڕەشەی ئەوەی كردووە، كە بایكۆتی پڕۆسەی سیاسی دەكات و ئەمەش هۆكار دەبێت بۆ پێكنەهێنانی كابینەی نوێ، چونكە وەك تۆڕی (BBC) لە ڕاپۆرتێكیدا ئەوەی ئاشكرا كردووە، كە تاكو ئێستا دوو ئیدارەیی لە هەرێمی كوردستان بوونی هەیە و كشانەوەی یەكێتیش وادەكات، كە ئەو دوو ئیدارەییە بە ئاشكرا بەدیار بكەوێت.\nبەپێی زانیارییەكانی (خەڵك)، ڕۆژی سێ شەممەی داهاتوو مەسرور بارزانی وەك كاندیدی پارتی بۆ پێكهێنانی كابینەی نۆیەم ڕادەسپێردرێت و تا ئێستاش هیچ ڕوئیایەكی ڕوون بوونی نییە بۆ یەكلایی بوونەوەی كێشەكانی نێوان یەكێتی و پارتی.\nچالاكی موهەندیس، ئەندامی جڤانی گشتی بزووتنەوەی گۆڕان وێڕای ئەوەی ئامادەیی حزبەكەی بۆ بەشداری لە حكومەت ئاشكرا كرد، بە (خەڵك)ی ڕاگەیاند، پێموانییە یەكێتی و پارتی گەڕابێتنەوە بۆ خاڵی سەرەتا، بەڵام شتی واشی تێدەكەوێت، كە كێشە لەنێوان یەكێتی و پارتی دروست ببێت.\nوتیشی، “ئەوانە دوو هێزن ڕاهاتوون بەو جۆرە مامەڵە لەگەڵ یەكتر بكەن، بۆیە ئاساییە”.\nئاشكراشیكرد، یەكێتی زیاتر ڕێگری ناكات و لەو باوەڕەدام، كە ڕێككەوتبن.


بەهۆی ئۆپۆزسیۆن بوونیان پارتی پۆستێكی حكومەت لە حزبێك وەردەگرێتەوە – تۆڕی میدیایی خەڵک\n2019/08/17 - 3:14 PM\nدوای ئەوەی حزبی شیوعی كوردستان ئۆپۆزسیۆنبوونی خۆی ڕاگەیاند، پارتی داوا لە حزبی شیوعی دەكات “پەخشان زەنگەنە” دەست لە پۆستی سەرۆكی ئەنجوومەنی كاروباری خانمان بكێشێتەوە.\nسەرچاوەیەكی ئەنجوومەنی وەزیرانی هەرێم، كە نەیویست ناوی ئاشكرا بكرێت بە (خەڵك)ی ڕاگەیاند، بڕیارە لەم هەفتەیەدا پەخشان زەنگەنە، سەرۆكی ئەنجوومەنی كاروباری خانمان دەستەلەكاركێشانەوەی خۆی پێشكەش بكات.\nوتیشی، “دەستلەكاركیشانەوەكە لەسەر داوای پارتی و حزبی شیوعی بووە، ئەمەش دوای ئەوەی لە پەڕلەمان حزبی شیوعی دەنگیان بە كابینەی حكومەت نەدا”.\nئاشكراشیكرد، لە ئێستادا بە فەرمی داوا لە حزبی شیوعی كراوە ئەو پۆستە ڕادەست بكەنەوە.\n(خەڵك) بۆ وەرگرتنی زانیاری زیاتر پەیوەندی بە پەخشان زەنگەنەوە كرد، پەیوەندییەكەی بەردەست نەبوو، هاوكات محێدین حەسەن، پەڕلەمانتاری شیوعی بێ ئاگایی خۆی لە بابەتەكە دەربڕی.\nلای خۆشیەوە، ئەبو كاروان، ئەندامی مەكتەبی سیاسی حزبی شیوعی كوردستانیش بە (خەڵك)ی ڕاگەیاند، ئاگاداری بابەتێكی لەو شێوەیە نییە.\n(خەڵك) چەند جارێكیش پەیوەندی كرد بە د. جوتیار عادل، وتەبێژی فەرمی حكومەتی هەرێم، بەڵام وەڵامی پەیوەندییەكەی نەدایەوە.\nئۆپۆزسیۆنحزبى شيوعىحكومەتی هەرێم


ئەمڕۆ سێشەممە، ئەنتۆنیۆ گوێتریس سکرتێری گشتی نەتەوەیەکگرتووەکان لە کۆنفرانسێکی رۆژنامەنوسی هاوبەشدا لەگەڵ سێرگی لاڤرۆڤ وەزیری دەرەوەی روسیا لە مۆسکۆ رایگەیاند، لەشکرکێشییەکانى روسیا بۆ سەر ئۆکرانیا داگیرکارییە.\nئاماژەی بەوەشدا، "ئەوەی بەلامانەوە گرنگە رەخساندنی دۆخێک و دۆزینەوەی رێگەیەکە بۆ گفتوگۆکانی نێوان روسیا و ئۆکرانیا بە ئامانجی راگرتنی جەنگ لە نزکترین کاتدا".\nسکرتێری گشتی نەتەوە یەکگرتووەکان وتیشی، "داوا لە سوپاى روسیا دەکەم رێڕەوە مرۆییەکان بەرووى هاوڵاتییانى ئۆکرانیادا بکەنەوە".\nباسی لەوەشکرد، بەردەوادەبن لە هاوکارییە مرۆییەکان بۆ ئۆکرانیا.\nلەبەرامبەردا سێرگی لاڤرۆڤ وەزیری دەرەوەی روسیا ئاماژەی بەوەدا، "وەڵامی داواکارییەکانی ئەنتۆنیۆ گوێتریس- مان داوەتەوە و لە مۆسکۆوە پەیوەندییەکانمان دەستپێکردووە بە مەبەستی گفتوگۆکردن لەبارەی چەندین کەیسەوە".\nئەوەشی خستەڕوو، فرەیی زۆر گرنگە بۆ جیهان کە رێککەوتنامەی نەتەوەیەکگرتووەکانی لەسەر دامەزراوە بە ئامانجی پەتوکردنی بنەمای یەکسانی لە سەروەری نێوان وڵاتاندا.\nوتیشی، پێویستە بە گرنگەوە هەنگاو بۆ فرەی بنرێت، ئەو بنەمایەی خۆرئاوا دژییەتی و لەم ساڵانەی دواییدا بەڕوونی هەوڵیداوە جەمسەری تاک لایەنانە دروست بکات.\nئەمە لەکاتێکدایە، لە ٢٤ی ٢ی ٢٠٢٢ەوە بە فەرمانی ڤلادیمیر پوتن سەرۆک روسیا سوپای ئەو وڵاتە ئۆپراسیۆنە سەربازییەکانی لە ئۆکرانیا دەستپێکرد و تا ئێستاش جەنگی نێوان ئەو دوو وڵاتە بەردەوامە و ئەمەش یەکەمجارە ئەنتۆنی گوێتریس سکرتێری گشتی نەتەوەیەکگرتووەکان لەکاتی هەڵگیرسانی جەنگەوە سەردانی مۆسکۆ بکات و لەگەڵ سەرۆکی ئەو وڵاتە و وەزیری دەرەوە کۆبووەوە و بڕیارە سەردانی کیێڤی پایتەختی ئۆکرانیا بکات.


مايك پۆمپيۆ وەزيرى دەرەوەى ئەمريكا سەرکۆنەى تيرۆركردنى هيشام هاشمى، ڕۆژنامەنوس و شيكەرەوەى ئەمنى ديارى عێراقى دەكات و دەڵێت، لەلايەن گروپەكانى سەربە ئێرانەوە كوژراوە.\nپۆمپيۆ لە وتەيەكدا ڕايگەياندوە، عێڕاق ڕۆژنامەنوسێكى لەدەستدا كە لەپاڵ گەلى عێڕاقدا وەستابوو، پێش تيرۆركردنى لەلايەن گروپەكانى سەربە كۆمارى ئيسلامى ئێڕانەوە هەڕەشەى لێكرابوو.\nباسى لەوەشكرد، ولايەتە يەكگرتوەكانى ئەمريكا دەچێتە پاڵ جيهان و ئيدانەى تيرۆركردنى هاشمى دەكات، داواش لە حكومەتى عێراقى دەكات بەخێراترين كات تاوانباران ڕوبەڕوى دادگا بكاتەوە.\nوەزيرى دەرەوەى ئەمريكا ئيدانەى ڤيتۆى ڕوسيا و چينيشى كرد كە بۆ پشتگيرى ڕژێمى بەشار ئەسەد بەكاريانهێنا و ئيدانەى سياسەتەكانى ڕژێمى سورياشى كرد بەهۆى رێگەگرتن لە گەياندنى خۆراك بە لێقەوماوان كە ئەوەش بوەتە هۆى خراپتربونى بارودۆخى مرۆيى لەو وڵاتە.\nهەرچى سەبارەت بە كشانەوەى وڵاتەكەيەتى لە ڕێكخراوى تەندروستى جيهانى وتى، ئيدارەى دۆناڵد ترامپ، سەرۆكى ئەمريكا كۆنگرێسى لە كشانەوەكە ئاگادار كردوەتەوە، ئەوە نيەتى سەرۆك بوە و ئەوەشمان بەڕێگەيەكى فەرمى كرد.\nڕونيشيكردەوە، ترامپ ڕونيكردەوە كە ئێمە پارەمان دەدا بە ڕێكخراوێكى مێژوويى كە بە توانا نييە، ئەوەش بەهۆى شكستهێنانى لە ووهانى چين كاتێك بۆ يەكەمجار ڤايرۆسى كۆرۆنا بڵاوبويەوە و نەيتوانى بە ئەركەكەى خۆى هەستێت بۆ ڕێگەگرتن لە پەتايەكى جيهانى.\nپۆمپيۆ دەشڵێت، پێويستە مێژوو لەياد نەكەين و ئەو دامەزراوەيە سەبارەت بە بڵاوبونەوەى ڤايرۆسەكانى سارس و ئيپۆلاش هەڵە بوو، ئەو ڕێكخراوە مێژوويەكى لە گەندەڵى و لايەنگرى هەيە.


نەتەوەی کورد قوربانی تیرۆری نێونەتەوەییە\nنەتەوەی کورد قوربانی تیرۆری نێونەتەوەییە!\nنەتەوەی کورد و پێناسەی تیرۆر:\nتیرۆر بە هەر جۆرە کردەوەیەکی ترسهێنەر و تۆقێنەر کە\nژیانی خەڵکی سڤیل و مەدەنی بکاتە ئامانج و بخاتە مەترسی دەوترێت. نەتەوەی کورد هەمیشە\nژیانی لە ژێرمەترسی تیرۆردا بووە ودەیان و سەدان هاوڵاتی کورد لە ژێر ناوی تیرۆر وکورد\nبووندا کوژراون. ئەوەی کە لەو پێوەندیەدا بۆئێمە گرینگە و پێداچونەوەی دەبێ بۆ\nبکەین ئەوەیە کە بۆچی زۆربەی وڵاتانی جیهان لە ئاست تیرۆر وکوشتنی خەڵکی سڤیلی\nکورد بێدەنگی هەڵدەبژێرن.\nلێرەدا دەتوانین ئاماژە بە گەڵێک هۆکاری ڕون و ناڕون\nبکەین کە کاریگەری لە سەر هەڵوێستی وڵاتە دەرەکیەکان هەیە، کاریگەرترین\nهۆکارئەوەیە کە وڵاتانی داگیرکەری کوردستان بەرژەوەندی ئەو وڵاتانە دەپارێزن و\nئەوانیش لە ئاست ئەو زوڵم و ستەمە کە لە کورد دەکرێت بێدەنگ دەبن، هاوکات یارمەتی\nچەک وچۆڵیشیان پێدەکەن و بەم شێوەیە کێشە ئابوریەکانیان چارەسەر دەبێت.\nبەداخەوە ئەم وڵاتانە خۆیان بە پارێزەری مافی\nمرۆڤ دەزانن، زۆر جار لەو پێوەندیەدا دروشمی زەق و بەرچاو بەرز دەکەنەوە، هاوکات لە\nهەمبەر مافە سەرەتایەکانی نەتەوەی کورد نەک هەر بێدەنگ دەبن، بگرە بە هەمو شێوەیەک\nیارمەتی نەیارانی کورد دەدەن بۆ ئەوە کە ئەو نەتەوەیە زێتر بچەوسێتەوە و هەموو\nجۆرە پێداویستی پێویست بۆ بەرەنگار بونەوەی تەفگەرکەمان دابین دەکەن.\nتیرۆری سەرکردەکانی کورد:\nلە سەدەکانی ڕابردوو دەیان کردەوەی تیرۆرستی و کۆمەڵکوژی\nدژ بە نەتەوەی کورد ئەنجام دراون، کە ئەگەرهەرکام لەو کردەوە و کۆمەڵکوژیە دژ بە\nنەتەوەیەکی دیکە ئەنجام بدرایە وەک کۆمەڵکوژی نێونەتەوەیی دەهاتە ئەژمار وهەوڵ بۆ\nزۆربەی هەرە زۆری سەرکردەکانی کورد لە مێژوودا بە شێوەی گوماناوی\nتیرۆر کراون و گیانیان لە دەستداوە. بەڵام لە مێژووی نوێ و بەتایبەت لە سەروبەندی\nکۆتایەکانی شەڕی سارد و شەڕی نێوان ئێران ـ عێراق تیرۆری سەرکردەکانی کورد دیسان\nهەر وەک ئاگادارن کە لە ڕۆژی ٩ی ١ی ٢٠١٣ سێ ژنە چالاکوان\nو خەباتگێڕی کورد بەڕێزان سەکینە جانسز یەکێ لە دامەزرێنەرانی پ.ک.ک. و هەروەها\nفیداڵ دۆغان و لەیلا سۆیلەمەز لە شاری پاریس پێتەختی فەرەنسا بە شێوەیەکی گوماناوی\nئەو تیرۆرکردنەش دەنگدانەوەیەکی گەورەی ساز کرد و\nخۆپیشاندان و ناڕەزایەتی سەد هەزار کەسی کوردانی ئەورووپا و نێوخۆی وڵاتی بە دوای\nخۆیدا هێنا و میدیاکانی جیهانیش گرنگی و بایخیان پێدا. هەنوکە دە ڕۆژ بە سەر\nڕودانی تیرۆرکردنەکەدا تێپەڕدەبێت کە چی تاکو ئیستا هیچ زانیاریەکی ئەوتۆ کە شیاوی\nباسکردن بیت بە دەست نەهاتووە.\nزۆر کەس و لایەن\nقامک بۆ حکومەتی فەرەنسا ڕادەکێشن و پێیان وایە کە فەرەنساش هاوکاری ئەو\nتیرۆرکردنەی کردووە. چونکە ئەو سێ چالاکوانە کوردە لە یەکێ لە قەڵەباڵغترین\nشەقامەکانی ئەو وڵاتەدا و لە ژێر چاوی کامێرای جاسوسی فەرەنسا تیرۆر کراون.\nفەرنساش وەک وڵاتانی دیکەی ئەورووپای و ئەمریکا پ.ک.ک بە ڕێکخراوێکی تیرۆرستی\nپێناسە دەکەن، هاوکات ئەم وڵاتە بە یەکێ لە دۆستەکانی کورد بە ئەژمار دێت و سۆسیالیستەکان\nکە دۆستی کوردن حکومەتی ئیستای ئەم وڵاتە بەڕێوە دەبن، بۆیە ئەمە تاکو هەنوکە وەک\nگۆمانێک لێی دەڕوانن.\nئاکەپە و چارەسەری پرسی کورد:\nلە چەند ساڵی ڕابردوو بەتاییبەت لەو کاتەوە کە پارتی داد\nو گەشە پێدان حکومەتی لە تورکیە بەدەستەوە گرتووە دروشمی چارەسەری پرسی کورد لە\nمیدیاکانی ناوچەکە بایخی زۆری پێدەدرێت و سەرکردەکانی ئەم پارتەش و لە سەرەوەی\nهەموانەوە ئەردۆغان چەندین جار بە ڕونی لە سەر چارەسەری پرسی کورد قسەی کردووە.\nلە ژێر سێبەری سیاسی ئەم پارتەدا بارودۆخی سیاسی تورکیە\nئاڵوگۆڕی بە سەردا هاتووە و هەوڵەکان بۆ سەر لە نوێ نوسینەوەی یاسای بنەڕەتی\nتورکیە مشتومڕی زۆری لێکەوتووەتەوە. هەروەها گوشاری تورکە فاشیستە سکولارەکان نەیتوانیوە\nبەربەست لە سەر ڕێی سیاسەتەکانی ئوردۆغان پێک بهێنێت.\nپرسی کوردیش بەرەوە کرانەوە ڕۆیشتووە و هەنوکە کوردەکان لە پاش پتر لە هەشتا ساڵ\nدەتوانن لە ناو ماڵ و لە ناو شار بە زمانی کورد قسە بکەن. بەڵام ئەمە وەک تاکتیک و\nسیاسەتی ڕۆژی ئاکەپە چاوی لێدەکرێت و چالاکوانانی باکوور پێیان وایە کە ئوردۆغان\nچارەسەری پرسی کوردی پێ نییە و ئەو توانایەشی تێدا نابیندرێ کە پرسی کورد بەرو\nچارەسەری بنەڕەتی ببات، هاوکات پارتی داد و گەشە پێدان بەوە تۆمەتبار دەکەن کە پرسی\nکورد ئاڵۆزتر دەکات و باوەڕی بە پرسی کورد وەک پرسێکی سیاسی نییە و پرسەکە زێتر بە\nپرسێکی ئابوری و پێکهێنانی چاکسازی لە ژیان و گوزەرانی خەڵکدا دەبینێت.\nکات و ساتی تیرۆرەکان:\nهەروەک لە میدیاکان بڵاو کرایەوە و پ.ک.ک. پشت ڕاستی کردەوە\nکە، هەوڵەکان بۆ گەیشتنە ڕێگە چارەی گونجاو بۆ چارەسەری پرسی کورد لە تورکیە دەستی\nپێکردووە. هەر لەو پێوەندیەدا دوو نوێنەری کورد لە پارلەمانی تورکیە بە مەبەستی\nچارەسەری ئەم پرسە سەردانی بەڕێزعەبدووڵا ئۆجەلانیان لە دورگەی ئیمڕاڵی کرد.\nکۆبونەوە و گفتوگۆکان تا ئەو کاتە بەردەوام بون کە\nهەواڵی تیرۆری ئەم سێ چالاکوانە کوردەی باکور و یەکێ لە دامەزرێنەرانی پ.ک.ک.ە\nزۆر کەس و لایەنی نەیاری چارەسەری پرسی کورد لە تورکیە\nئەمە بە کاری خودی پ.ک.ک. دەزانن و وەک\nڕوداوێکی ئاسایی چاوی لێدەکەن. هەروەها پێیان وایە کە کێشە نێوخۆیەکانی پ.ک.ک\nهۆکاری ئەم ڕوداوە بونە. بەڵام ئەم تیرۆر کردنە لەم کات و ساتە ناسکەدا بۆ زۆر کەس\nئەگەر پێداچونەوەیەک بە تیرۆری سەرکردەکانی کورد لە\nبەشەکانی دیکەی کوردستان لە لاپەڕەکانی مێژوودا بکەین ئەوا بۆمان رون دەبێتەوە کە\nتیرۆرەکان لە کاتی گفتۆگۆ یان لە کات و ساتی دۆزینەوەی ڕێگا چارەی سیاسی پرسە کە\nڕویداوە. بە بۆچونی من ئەم تیرۆرەش دەچێتە ئەم خانەیە. تیرۆری دوکتۆرعەبدوڵڕەحمانی\nقاسملو و هەروەها دوکتۆر سەعیدی شەرەفکەندی و سمکۆی شکاک و بگرە دەیانی دیکەش کە\nلە کاتی دیالۆگ و گفتۆگۆ بە مەبەستی دۆزینەوەی ڕێگا چارەی پرسی کورد ڕویداوە.\nئەنجام و کۆی وتار:\nلە وڵاتێکی وەک تورکیە دەیان لایەنی دژ بە چارەسەری پرسی\nکورد بونیان هەیە و چارەسەری پرسی سیاسی نەتەوەی کورد بە قازانج و بەرژەوەندی\nخۆیان نازانن. بۆ نمونە، سیستمی جاسوسی و ئەرتەشی ئەو وڵاتە ساڵانە دەیان میلیارد\nدۆلار لە حکومەت و دەسەڵاتی سیاسی ئەو وڵاتە بە مەبەستی بنبڕ کردنی چالاکییەکانی\nپ.ک.ک. وەر دەگرن. ئەگەر پرسی سیاسی کورد چارەسەر بکرێت و پ.ک.ک. چالاکیەکانی خۆی\nڕابگرێت، ئەو کات ئەو ڕێزەی کە لە ئەرتەش و دەزگای جاسوسی ئەو وڵاتە دەگیردرێت\nکۆتایی پێدەێت و ئیتر ئەو هەمو بوجە سەرفی ئەو لایەنانە ناکرێت.\nلێرەدا دەبینین کە ئەرتەش و سیستمی جاسوسی تورک واتا میت\nدژی هەر جۆرە کەم کردنەوەی بۆجە و کەم ڕەنگ کردنەوەیەی دەسەڵاتیانن. (هاوکات ئەگەر\nبە ڕاستی ئامانج لە تەوەری گفتوگۆکان چارەسەری بێت ئەوا دەبێتە هۆی بەهێز بونی ئاکەپە\n(پارتە ئیسلامیەکە)، ئەوەش سکولارەکان و ئەرتەش بە تەواوەتی دژ بە هەر جۆرە بەهێز\nبونێکی ئەم پارتە ڕادەوەستن.\nئەوە زۆر ڕون و ئاشکرایە کە لایەن گەلێک لە تورکیە دژی\nچارەسەری پرسی کوردن، تیرۆرکردنی ئورزاڵ سەرۆکۆماری ئەو کاتی تورکیە هەر لە ژێر\nتۆمەتی چارەسەری ئەم پرسە ئاڵۆزە دا بوو. لە لایەکی دیکەش ئەوە تەنیا لە توانای\nئەرتەش و میت دایە کە لە ناو قوڵایی خاکی وڵاتێکی دیکە کاری تیرۆرستی ئەنجام بدات\nو نەیارەکانیان تیرۆر بکەن. بەڵام ئەمجارە یەکێ لەگرینگترین و چالاکترین کەسایەتی\nناو پ.ک.ک. تیرۆر کراوە کە لەوانەیە کاریگەری لە سەر ئابووری و چالاکی پ.ک.ک. دا\nبنێت، ئەگەر لەم نیگایەوە چاو لە ڕوداوەکە بکەین، ئەوا بێگۆمان تیرۆرکردنەکە\nجیاواز دێتە بەرچاو و شک و گومان بۆ کەس ولایەنێکی دیکە دەچێت.\nشتێکی دیکە کە پێویستە ئاماژەی پێبکەین ئەمەیە کە\nحکومەتی ئوردۆغان باوەڕی بە چارەسەری پرسی کورد نەبووە و هەر کات چارەسەری ئەم\nپرسەی هێناوەتە گۆڕێ، بە پێچەوانە دەیان لە چالاکوانان و سیاسەتوانانی کورد دەست\nبە سەر کردووە و خستوەتە نێو کونجی بەندیخانەکانەوە. بۆیە ئەم گومانەش هەیە کە\nحکومەتی تورکیە بە یارمەتی ئەورووپا و ئەمریکا بەم کارە هەستابن. تیرۆر کردنی ئەو\nبازرگانەش لە ڕوسیا ئەوەمان پێ دەڵیت کە پلانێکی نێو نەتەوەی دژ بە تەڤگەری\nڕزگاریخوازی کورد لە باکور بەڕێوەیە.\nپێم خۆشە لە\nکۆتای ئەم وتارەدا ئەوەش ڕون بکەمەوە کە کۆماری ئیسلامی ئێران و ڕژیمی سوریە لە\nدۆخێکی ئاسایی دا نین کە لە ئاست چارەسەری پرسی کورد لە باکورهەڵوێست وەر بگرن. هەروەها\nئەو گومانەشم پێ هەڵەیە کە دەڵێن پ.ک.ک. تیرۆرەکەی ئەنجام داوە. ئەگەر پ.ک.ک.\nهەڵەیەکی ئەوەندە گەورەی کردەبێت، ئەوا خۆی گۆڕ بۆ خۆی هەڵکەندووە.\nلە نوسینی: ئاریتما موحەممەدی Aritma


راگەیەندراوێكی بەپەلە لە مامۆستایانی ناڕازییەوە - تۆڕی میدیایی خەڵک\nنوێنەری مامۆستایانی ناڕازی لە راگەیەندراوێكدا رایانگەیاند ئێمە چەندین رێگامان گرتووەتەبەر بۆ وەرگرتنەوەی مافەكانمان، بەڵام حكومەت لەبەری ئەوە رێوشوێنی لە دژمان گرتەبەر بەتایبەت دەستگیركردنی مامۆستا بەدەل بەرواریی.\nئەمڕۆ چوار شەممە نوێنەری مامۆستایانی ناڕازی لە كۆنفرانسێكی رۆژنامەوانیدا راگەیەندراوێكی خوێندەوە، تێیدا داوای لە حكومەتی هەرێمی كوردستان و حیزبە بەشدارەكانی حكومەت كرد كار بۆ بەرگریی لە مامۆستا بەدەل بەرواری بكەن.\nداوای رۆڵی یەكێتی مامۆستایان و وەزارەتی پەروەردەشیان كرد لە دۆسێی دادگاییكردنی مامۆستا بەدەل بەروارییدا رۆڵیان هەبێت‌و نوێنەریان لە دادگاكاندا هەبێت.\nداواشیان كرد بە خێرایی و دادپەروەدانە پرۆسەی دادگای مامۆستا بەدەل و مامۆستاكانی دیكەی هاوڕێی بەڕێوەبچێت و بەپێچەوانەوە لە نزیك هەڵبژاردنەكاندا هەڵوێستیان دەبێت.\nئەمە لە حاڵێكدایە ئەمڕۆ دادگای هەولێر جارێكی دیكە دادگاییكردنی مامۆستا بەدەل بەرواری و ئومێد بەرۆشكی دواخستەوە كە ئەمە بۆ چەند جارێكە دوا دەخرێت.\nئەو حەوت ھۆکارە چییە کەوات لێدەکات سەر ئێشەت ھەبێت ؟


◄ Результат: Found 433, page 1 of 44 Items per page: 🗐 1 🗐 5 🗐 10 🗐 25 🗐 50 🗐 100\n👁 Этот пункт был просмотрен раз 11,779\n✌ ئاخا کۆبانێ мученики\n👁 Этот пункт был просмотрен раз 4,000\nرۆژی 25-06-2015 لە هێرشەکەی داعش بۆسەر کۆبانێ شەهی [ Больше... 👁] ✖ ✖ ✖ 0 0 ✔ 64% ✍ H.B. 1-7-2015 8:40:25\n✌ ئارشین محەمەد (باز کۆبانی) мученики\n📅 Добавлен Jun 24 2016 5:30AM\n👁 Этот пункт был просмотрен раз 5,490\nناوی ڕێکخراوەیی: باز کۆبانی ناو و پاشناو: ئارشین [ Больше... 👁] ✖ ✖ 0 0 ✔ 80% ✍ S.E. 24-6-2016 5:30:32\n✌ ئارمانج کۆبانی мученики\n📅 Добавлен Jul 12 2016 9:59AM\nناوی ڕێکخراوەیی: ئارمانج کۆبانی ناو و پاشناو: نا [ Больше... 👁] ✖ ✖ ✖ 0 0 ✔ 70% ✍ S.E. 12-7-2016 9:59:05\n✌ ئارناڤوت کارکەر کۆبانێ мученики\nرۆژی 25-06-2015 لە هێرشەکەی داعش بۆسەر کۆبانێ شەهی [ Больше... 👁] ✖ ✖ ✖ 0 0 ✔ 64% ✍ H.B. 1-7-2015 8:40:19\n✌ ئاریەل کۆبانێ мученики\n📅 Добавлен May 13 2015 9:38AM\nشەڕڤانێکی فارس بوو، لەساڵی 2015 بەشداری ریزی یەکین [ Больше... 👁] ✖ ✖ 0 0 ✔ 68% ✍ H.B. 13-5-2015 9:38:59\n✌ ئازاد خەلیل عەلی (ئازاد کۆبانی) мученики\n📅 Добавлен Jun 18 2016 6:04PM\n👁 Этот пункт был просмотрен раз 5,027\nناوی ڕێکخراوەیی: ئازاد کۆبانی ناو و پاشناو: ئازاد [ Больше... 👁] ✖ ✖ 0 0 ✔ 80% ✍ S.E. 18-6-2016 18:04:54\n✌ ئاسیا عەلی حەسۆ (چیچەک کۆبانی) мученики\n📅 Добавлен Jun 18 2016 9:54PM\n👁 Этот пункт был просмотрен раз 4,445\nناوی ڕێکخراوەیی: چیچەک کۆبانی ناو و پاشناو: ئاسیا [ Больше... 👁] ✖ ✖ 0 0 ✔ 80% ✍ S.E. 18-6-2016 21:54:51\n✌ ئاسەمین کۆبانی мученики\n📅 Добавлен Jul 12 2016 10:22AM\nناوی ڕێکخراوەیی: ئاسەمین کۆبانی ناو و پاشناو: نا [ Больше... 👁] ✖ ✖ ✖ 0 1 ✔ 70% ✍ S.E. 12-7-2016 10:22:12\n✌ ئاگری کۆبانێ мученики\n👁 Этот пункт был просмотрен раз 2,637\nرۆژی 10 ی تشرینی یەکەمی 2014 لە کۆبانێ شەهید بوو. [ Больше... 👁] ✖ ✖ ✖ 0 1 ✔ 68% ✍ H.B. 12-10-2014 21:54:34


ئەو کەسە دەستگیر کرا کە پزیشکەکەی سلێمانی بریندار کرد\nبەڕێوەبەری پۆلیسی سلێمانی دەستگیرکردنی ئەو کەسەی راگەیاند کە دو رۆژ لەمەوبەر هێرشی کردە سەر پزیشکێکی شاری سلێمانی و بە سێ گولـلە برینداری کرد.\nعەمید ئاسۆ تەها بەڕێوەبەری پۆلیسی سلێمانی لە کۆنگرەیەکی رۆژنامەوانیدا رایگەیاند: لەماوەی کەمتر لە (72) سەعاتدا تۆمەتباری سەرەکیی بریندار کردنی د.کەمال ئەحمەد دەستگیرکراوە و دانی بە تاوانەکەیدا ناوە.\nوتیشی :"تۆمەتبارەکە ناوی (هـ.ع.ک) و لە دایکبوی ساڵی (1982) و دانیشتوی دەرەوەی شاری سلێمانییە و بە دەمانچەیەکی جۆری میکارۆف تاوانەکەی ئەنجامداوە و رۆژی دواتر دەمانچەکەی فرۆشتوە، کە پێشتر بۆ ئەنجامدانی ئەو تاوانە دەمانچەکەی کڕیوە".\nپێشتریش د.رێکەوت حەمە رەشید، وەزیری تەندروستی حکومەتی هەرێمی کوردستان، دەستگیرکردنی ئەو کەسەی راگەیاند کە هێرشی کردە سەر پزیشکێک لە نۆرینگەکەی خۆی لە شەقامی ئۆرزدی شاری سلێمانی.\nهەر ئەمڕۆ دكتۆر هاژە، هاوسەری دکتۆر کەمال ئەحمەد لە کۆنگرەیەکی رۆژنامەوانیدا رایگەیاند: لە ئێستادا تەندروستی دكتۆر كەمال تاڕادەیەك جێگیرە و لە ژێر چاودێری وردی تەندروستیدایە.\nمتمانەی خۆی بە هێزەکانی پۆلیس راگەیاند کە بتوانن تۆمەتباری سەرەکی روداوەکە دەستگیر بکەن و جەختی کردەوە کە هیچ کێشەیەکی کۆمەڵایەتی و کەسییان لەگەڵ کەسدا نییە.\nئێوارەی رۆژی دوشەممە پۆلیسی سلێمانی بڵاویکردەوە؛ لە شەقامی ئۆرزدی لەشاری سلێمانی و لە نۆرینگەكەی خۆی لەلایەن کەسێکەوە تەقە لە د.كەمال ئەحمەد سەعید كرا و سێ گولـلەی پێوەنرا وە و دوای گەیشتنی تیمەکانی پۆلیسی بەڵگەی تاوان و پۆلیسی فریاکەوتن پزیشکەکە بە برینداری بۆ نەخۆشخانە گواسترایەوە و لە ئێستادا لە ژێر چاودێری پزیشكیدا.\nکۆی سه‌ردان: 17892309


بەرزترین پلەكانی گەرمای تۆماركراو لە شارەكانی كوردستان ئاشكرا كرا – تۆڕی میدیایی خەڵک\n2019/08/13 - 4:34 PM\nبەرێوەبەرایەتی گشتی كەشناسی و بومەلەرزەزانی هەرێمی كوردستان بەرزترین پلەكانی گەرمای تۆماركراوی بۆ ئەمڕۆ سێ شەممە بڵاوكردەوە.\nكەشناسی هەرێمی كوردستان لە ڕاگەیەندراوێكدا ئاماژە بۆ ئەوە دەكات، بەرزترین پلەكانی گەرما بۆ ئەمڕۆ سێ شەممە لە شاری خانەقین تۆمار كراوە بە 51 پلەی سەدی و دوای ئەوەش شاری كەركوك و دووزخورماتوو دێن.\nئاشكراشیدەكات، حاجی عومەران كەمترین پلەی گەرمی تۆمار كراوە كە 28 پلەی سەدی بووە.\nبەرزبوونەوەی پلەكانی گەرماهەرێمی كوردستان\nسەندیكای ئابووریناسان: پڕۆژەی چاكسازی بە هەدەردانی سامان كەمدەكاتەوە\n2019/12/13 - 6:05 PM\nشەپۆلێكی سەرمای جەمسەری هەڵدەكاتە سەر ناوچەكە و كاریگەری لەسەر عیراق و هەرێمی كوردستان دەبێت، كەشناسی عیراق-یش دەڵێت: “كۆتایی بە شەپۆلی باران و بەفر دێت”.\nبەپێی ڕاپۆرتێك، كە دەستەی كەشناسی عیراق بڵاویكردۆتەوە، لە ئێوارەی ڕۆژی شەممەوە كەشوهەوا سەقامگیر دەبێت و كۆتایی بە شەپۆلی باران و بەفر دێت و چەند پلەیەك گەرما بەرزدەبێتەوە لە ڕۆژی یەك شەممەوە.\nئاماژەی بەوەشكردووە، كە لە بەیانی ڕۆژی شەممە تەم دروست دەبێت بەتایبەت لە شارەكانی باشوور و فوڕاتی ناوەڕاستی و سلێمانی و هەولێر.\nسادق عەتیە، پسپۆڕی كەشناسی عیراقی لە هەژماری خۆی لە فەیسبووك ئاماژەی بەوەكردووە، كە شەپۆلێكی نزمە پاڵەپەستۆی جەمسەری ڕوو لە ناوچەكەمان دەكات و لە چەند ڕۆژی داهاتوودا كاریگەرییەكانی دەردەكەوێت.\nئاماژەی بەوەشكردووە، بەپێی نەخشەی مانگە دەستكردەكان، كەشوهەوا وشك دەبێت، بەڵام لەگەڵ ئەوەشدا ئەگەری ئەوە هەیە موفاجەئە لە كەشوهەوا ڕووبدات و لە چەند ناوچەیەك باران ببارێت.\nڕوونیشی كردۆتەوە، كە لە شەوی یەك شەممەوە شەپۆلەكە كاریگەری دەكاتە سەر عیراق و بەتایبەتیش ناوچەكانی باشوور و دواتر ناوەڕاستی وڵات دەگرێتەوە، بەڵام كاریگەری لەسەر ناوچەكانی هەرێمی كوردستان زۆر لاواز دەبێت.\n2019/12/13 - 11:22 AM\nبەڕێوەبەرایەتی گشتی كەشناسی و بوومەلەرزەزانی هەرێمی كوردستان پێشبینییەكان بۆ دۆخی كەشوهەوای ئەمڕۆ و سبەینێ بڵاودەكاتەوە و ڕێژەی بارینی باران-یش ئاشكرادەكات.\nبەڕێوەبەرایەتی گشتی كەشناسی و بوومەلەرزەزانی هەرێم لە ڕاپۆرتێكدا، كە وێنەیەكی بۆ (خەڵك) هاتووە ڕایگەیاندووە، لەماوەی 24 كاتژمێری ڕابردوودا لەناوچە جیاجیاكانی هەرێم بە ڕێژەی جیاواز باران باریووە، لە ناو سەنتەری پارێزگای هەولێر 5.6 ملم و سلێمانی 2.6 ملم و دهۆك 5 ملم و كەركوك 1.1 ملم و هەڵەبجە 0.9 ملم باریووە.\nڕاشیگەیاندووە، زۆرترین ڕیژەی باران بارین لەو ماوەیەدا لە شارۆچكەی ڕانیە 17 ملم و دینارتە 13.2 ملم و ئامێدی 12.4 ملم و سۆران 10 ملم باریووە.\nكەشناسی هەرێم سەبارەت بە دۆخی كەشوهەوای ئەمڕۆ ئاماژەی بەوەكردووە، ئاسمانی شارەكانی هەرێم هەوری تەواو دەبێت لەگەڵ بارینی باران لە ناوچە جیاجیاكانی پارێزگاكان بەڕێژەی زیاتر لە ناوچە بەرزەكان و بارینی بەفر لەناوچە شاخاوییە سنورییەكان.\nڕاشیگەیاندووە، خێرایی با لەسەرخۆدەبێت لە خێرایی5-20 كم لە كاتژمێرێكدا و مەودای بینین 6-10 كم دەبێت.\nسەبارەت بە سبەینێ شەممە ئاماژەی بەوەكردووە، كە ئاسمان لەنێوان هەور و نیمچە هەور دەبێت لە زۆربەی ناوچەكان و نمە باران لە چەند شوێنێك دەبارێت.\n2019/12/12 - 2:15 PM\nبەڕێوەبەرایەتی كەشناسی و بومەلەرزانی ڕایدەگەیەنێت، شەپۆلێكی بەفر و باران بارین ڕوو لە هەرێمی كوردستان دەكات.\nبەڕێوەبەرایەتی گشتی كەشناسی و بومەلەرزانی هەرێمی كوردستان لە ڕاگەیەنراوێكدا ئاماژە بۆ ئەوە دەكات، ئەم شەو كاریگەری شەپۆلێكی باران و بەفر بارین ڕوو لە ناوچەكەمان دەكات.\nڕوونیشیدەكاتەوە، ناوچە شاخاوییەكانی پارێزگای هەولێر و دهۆك ئاستی بەفر و بارانی زیاتر دەبێت، ئەو ناوچە شاخاویانەی بەفر بارینی زیاتر دەبێت بریتین لە (حاجی ئۆمەران، چۆمان، سیدەكان، مێرگەسۆر، ناوچە شاخاوییەكانی دەورووبەری سۆران، ناوچە شاخاوییەكانی دەورووبەری ئاكرێ، ئامێدی و شێروانی مەزن و كانی ماسی).\nئاشكراشیدەكات، بەشێك لە ناوچە شاخاوییەكانی پارێزگای سلێمانی بەفری لێدەبارێت و ڕۆژی شەممە لە كاتەكانی بەرەبەیان شەپۆلەكە كاریگەری لەسەر ناوچەكەمان لاواز دەبێت.


ژینگە - Mehr News Agency\nکۆمپانیایەکی نوێ لە ئەمریکا لە بەرنامەی خۆی دروست کردنی خاک لە تەرمی مرۆڤ بۆ یارمەتی بە ژینگە هەواڵی داوە.\nلە گفتوگۆ لە گەڵ مێهر ڕاگەیێندرا؛\nئاستی ئاوی گۆلی ورمێ زیادی کرد/چاندنی گیای دەرمانی لە ئاوڕێژگەکان\nبەڕێوەبەری نووسینگەی ناوچەیی ناوەندی بووژانەوەی دەریاچەی ورمی بە ئاماژە بە چێکردنی ٢٤ پایلۆت بۆ ٧ جۆرە گیای دەرمانی لە ئاوڕێژگەکاندا، وتی: بە بەرزبوونەوەی ئاستی زیادبوونی ئاوی شیرین بە دەریاچە، دەریاچەی ورمێ قووڵتر بووە.\nبراوەکانی پێشبڕکێ وێنەگریی پاراستنی ژینگە\nبراوەکانی پێشبڕکێ وێنەگریی پاراستنی ژینگە بۆ ساڵی ۲۰۱۹ ڕاگەیێندران.\nلە مەکزیکا بەرهەم هاتووە؛\nدارێکی دەستکرد لە مەکزیکا هێندەی ٣٦٨ داری سروشتی پیسایی هەوا و ژینگە لە خۆدەگرێت و هەسوا خاوێن دەکاتەوە.\nپێنجەمی ژوئەن ڕۆژی جیهانیی ژینگە ناونراوە. دروشمی ئەمساڵی ئەم ڕۆژە لە لایەن ڕێکخراوەی نەتەوە یەکگرتووەکانەوە بە بەرەنگایی زبڵی لاستیکی دانراوە.\nشەڕی پۆلیسی فەڕەنسا و چالاکانی پاراستنی ژینگە\nشەڕ و هەڵپرژانی پۆلیسی فەڕەنسا لەگەڵ چالاکانی پاراستنی ژینگە لە پاریس.\nلە ساڵی ٨٧ەوە تا ئێستا؛\n١٨٦ تانکەری هەڵگری سووتەمەنی لە جادەکانی کوردستان وەرگەڕاون\nجێگری چاودێری و پاراستنی ئیدارەی گشتیی ژینگە پارێزیی کوردستان لە وەرگەڕانی ١٨٦ تانکەری هەڵگری سووتەمەنی لە رێگاکانی پارێزگا لە ساڵی ٨٧ەوە تا ئێستا هەواڵی دا.\nسەرپەرەشتی ئیدارەی گشتیی پاراستنی ژینگەی کوردستان:\n٩ یەکەی پیشەسازیی پیسکەری ژینگە لە کوردستان داخران\nسەرپەرەشتی ئیدارەی گشتیی پاراستنی ژینگەی کوردستان بە ئاماژە بە دانی هۆشدار بە ۵۳ یەکی پیشەسازی و خزمەتکاریی پیس‌کەری پارێزگا لە ماوەی ئەمساڵی هەتاوی، وتی: لەو ژمارە ٩ یەکەیان لە رێگەی یاسایی و دادگەوە پۆلۆمب کران.\nنیشانە دانان لەسەر کەرگەدەنەکان\nفەرمانبەرانی ئیدارەی پاراستنی ژینگەی وڵاتی کێنا لە باخچەی نەتەوەیی نایرۆبی بۆ ناسینەوەی باشتر کەرگەدەنەکان، نیشانەیان لەسەر دادەنن.\nلە ٥٧ هەزار دۆنم؛\nزیاتر لە ٢٠٠ دۆنم لە چیای شاهۆ سووتا\nزیاتر لە ٤٠٠ دۆنم لە دارستانەکانی ناوچەی پارێزراوی شاهۆ لە گوندەکانی تەنگیوەر و پاڵەنگان لە ئاگردا سووتا.\nبەردانی ١٥٠ سەیرەی ئاڵتوونی لە بانە\nسەرپەرەشتی ئیدارەی ژینگە پارێزیی بانە لە هەڵفڕاندن و بەردانی ۱۵۰ باڵندەی سەیرەی ئاڵتوونی لە یەکێک لە ژینگەکانی ئەو شارە هەواڵی دا.\nوێنە: نەشناڵ جوگرافیک\nمەترسییەکانی سەر ژینگە\nبە پەرەسەندنی زیادەخوازی مرۆڤ هەموو رۆژێ ناوچەیەکی زیاتر لە وشکی و دەریاکان و هەروەها بوونەوەران دەکەونە بەر پەلاماری مرۆڤ و ژینگەهەموو ڕۆژێ زیاتر مەترسی لەناوچوونی هەیە.\nوێنەی هەڵبژاردەی ژینگە\nلەم ڕاپۆرتەدا چاوێک دەخشێنین بە سەر وێنە هەڵبژاردەکانی ژینگە لەم حەوتەیەدا.\nفیلمه‌کانی فستیڤاڵی نێونه‌ته‌وه‌یی "فیلمی سه‌وز" له سنه نمایش ده‌کرێت\nسنه-نمایش دانی فیلمه‌کانی فستیڤاڵی نێونه‌ته‌وه‌یی "فیلمی سه‌وز" له‌ئەمڕۆوه له چوار هۆڵی نمایش دانی فیلم له سنه ده‌ست پێده‌کات.\nپیس بوونی ڕۆخانەکانی ئامازۆن بە هۆی ڕژانی ٣٠٠٠ بەرمیل نەوت\nکێشەی تەکنیکی لە سەرەکی‌ترین هێڵی نەوت لە وڵاتی پرۆ بووە هۆی ئەوەی کە تاکوو لە دوو ڕۆخانەی گەورەی ناوچەی ئامازۆن دۆخی نائاسایی ڕابەیەندرێت.


سەفەری پاپ و تەمری بانگەشەی هەرێمی کوردستان؛ خەونێک کە پێک نایەت - دیدبان حقوق بشر کردستان ایران\nهەرێمی کوردستان سەرەڕای ئەوەی کە سەربەخۆیی دەوڵەتێکی سەربەخۆی هەیە لەزۆر بابەت و پرسدا گرێدراوی بەغایە و بۆخۆی بە دەوڵەت – نەتەوە هەژمار ناکرێت. تەنانەت ئەم ناوچە نیوە سەربەخۆیە سنووری دیاریکراوی نییە و گرێدراوی مۆدێلی سیاسییە. دووساڵ و نیو دوای شکست هێنانی راپرسی هەموو ناوچە جێی ناکۆکەکان لەگەڵ دەوڵەتی ناوەندی لەدەست رۆشتن و ئێستا لەبچووکترین پاتنایی دوای ساڵی ۲۰۰۳ دایە.\nچاپی نەخشەیەکی خەیاڵی لەسەر تەمری وەبیرخستنەوەی سەفەری پاپ بۆ هەرێمی کوردستان و کاردانەوەکان لەئاستی فەرمی و نافەرمی لەوڵاتانی ئێران و تورکیای بەدواوە بوو. پێشلکاری سەروەری خاکی دوو وڵات لەنەخشەی خەیاڵی هۆکاری سەرەکی نارزایەتی دەربڕینی ئەم وڵاتانەیە.\nگۆمانی تێدا نییە کە پاساوی ئەم دوو وڵاتە راستە و پێویستە رێز لە سنوورە دەسکردە نێودەوڵەتییەکان و مافی دەسەڵاتداری وڵاتەکان وەک بنەمای نێودەوڵەتی بگیردرێت. بەڵام خاڵێک کە لەبەرچاو نەگیردراوە، ئاستی رژدبوونی ئەم ئیدعا و یا خود بوونی سیاسەتێکی پێکەوەلکاندنی رژدە لەلایەن دەوڵەتی هەرێمی کوردستانەوە. ئایا دەوڵەتی هەرێم بەڕاستی پەیڕەوی لەسیاسەتێکی پان کوردیستی دەکات؟ نووسەری ئەم دێڕانە پێی وایە وڵامی هەموو ئەم پرسیارانە نێگەتیڤە.\nهەرێمی کوردستان سەرەڕای ئەوەی کە دەسەڵاتی دەوڵەتێکی سەربەخۆی هەیە لەزۆر بواردا بەڵام گرێدراوی بەغایە و وەک دەوڵەت – نەتەوە هەژمار ناکرێت. تەنانەت ئەم ناوچە نیوە سەربەخۆیە سنووری دیاری نییە و گرێدراوی مۆدێلە سیاسییەکان. دووساڵ و نیو دوای شکست هێنانی راپرسی هەموو ناوچە جێی ناکۆکەکان لەگەڵ دەوڵەتی ناوەندی لەدەست رۆشتن و ئێستا لەبچووکترین پاتنایی دوای ساڵی ۲۰۰۳ دایە.\nجگە لەوە، بیرۆکەی سەربەخۆیی ئەم ناوچە یەکڕێزی و هاوڕابوونی سیاسی و کۆمەڵایەتی لەگەڵ نییە و لەبواری مێژوویەوە لێکترازاوی هەولێر و سلێمانی بۆتە هۆی دابەشبوونی دەسەڵات، باس کردن لە هێزێکی یەکگرتووی سیاسی بەهێز کە ئیرادەی سیاسی یەکپارچەی هەبێت دژوارە. بۆیە ئەمە باس کرا کەبگوترێت هەرێمی کوردستان دەوڵەتێکی سەربەخۆ بوو و یا ئەوەی کە کێشەی زەوی و سنووری لەگەڵ ئیراق کۆتایی پێهاتبوو. بە وردەکاری و پاراستنی مافی زۆرتر لەرێگای یاسای چاودێر لەسەر پەیوەندی دەوڵەتەکان هەڵسووکەوتی دەکرد و بەراستییەکی زۆرترەوە نەخشەی سیاسی خۆی چاپ و بڵاو دەکردەوە.\nبەڵام پرسەکە ئەوەیە کە پارتەکان لەهەرێم پێش ئەوەی کە خۆیان لەقەوارەی دەوڵەتە جێگیر و سنووردراوەکان و چوارچێوەی یاسایی و ماف پێناسە بکەن، خۆیان لەنێو شاندی بزووتنەوەی سیاسی بە ئارمانجی بەرز و نادایر دەبینن.\nهەڵبەت ناڕوونی لەئارمانج و پێناسەی ویستەکان، بەشێکە لە پرسەکە، پرسی بەکارهێنانی ناوخۆیی بانگەشەی رزگاریخوازیش باسێکی گرنگە کە لەم ساڵانەدا وەک گۆڕدەرێک لەقەوارەی نێوان پارتەکان و پێناسەکردنەوەی هاوسەنگییە کۆنەکان و بەدەست خستنی هەژموون، گرنگییەکی زۆری بەخۆیە بینیەوە. بەشێکی زۆری ئەم ئەجیندایەی ئیشی رزگاریخوازی، بانگەشەی وشک و بێ پشتیوانی رژدە لەجیهانی راستیدا کە بەس ئارمانجی ئەندازیاری رای گشتییە. کاریگەری لەسەر رای گشتی کوردانی ئێران، تورکیا و سوریا و سەرف کردنی نرخی زیادیان لەمەڕ کێبەرکێیە سیاسەییە ناوخۆیەکانی هەرێمیش بەشێکی گرنگە لەستراتژی سەرەوە.\nلەوەی کە گووترا دەتوانین نەتیجە بگرین، بانگەشەی جارجار و بێ هیچ پاساوێکی لە پێناو ستراتژییەکی سیاسی راستیدا نییە و ژیرانەش نییە. هەرێمی کوردستان یاریزانێکی کز و لەئاستی خوارتر لەنەتەوەیە و لەجیهانی راستیدا توانای بەدواداچوونی هیچ بەرنامەیەکی پێکەوەلکاندنی نییە. بۆ روونبوونەوەی زیاترە نموونەیەک دێنینەوە. دەوڵەتی چین دوای چەندین دەیە بەدواداچوونی سیاسەتی بێ ئاکامی هەناردەکردنی شۆڕش، لەکۆتاییەکانی دەیەی هەفتای سەدی رابردوو، سەری خستە گیرفانیەوە و سەرقاڵی پەرەسەندنی ئابووری و راکێشانی وەبەرهێنان بوو. چل ساڵ پێشکەوتنی بەردەوام، چینی لەوڵاتێکی هەژاری جیهانی سێیەمی کردە گەورەترین ئابووری جیهان و یەکێک لە پێنج هێز گەورەی سەربازی. جیا لەمانە، چین چەند ساڵێکە ئاشکرا بەدواداچوون بۆ سایسەتێکی دەرەکی هێرشبەر دەکات و بووە بە بەشێک لە سەروەت و دەسەڵاتی دزەکەر لەناوچەکەدا. بەم پێناسەیەش گەورەفڕینین پکەن لەچەند دوورگە کە شوێنی ژیان نییە لەدەریای باشووری چین زیاتر ناڕوات و ئەوەش رووبەڕووی رەقیبە ستراتژیەکانی وەک ئەمریکا، ژاپۆن، ئۆسترالیا و هیند بۆتەوە.\nتورکیای ئەردۆغانیش نموونەیەکی باشە. دوای هەشتاد ساڵ رزگاریخوازی دەوڵەت گەرای کەمالیستی و وازهێنان لەپان تورکیزم، تورکیای بەهێزتر بە دوای پەرەدان بە دەسەڵاتداری و زیادکردنی قووڵایی ستراتژیکە، یاریەک کە بە بڕوای زۆرێک لەچاودێرن ئەنجامی لەبەرچاوی بۆ ئەنکەرە نییە. ئایا دەتوانرێت هەرێمی کوردستان لەنێو ئەم ریزبەندیەدا دابنرێت؟ قەد! لەوانەی سەد ساڵی دیکە و لەقەوارەیەکی زۆر بچووکتر!\nنووسەر: سەلاحەدین خەدیو\nسەرچاوە: دیپلۆماسی ئێرانی\nسفر پاپ و تمبر تبلیغاتی اقلیم کردستان؛ رویاهایی که دست نیافتنی است\nبرچسب هااقلیم کردستانپاپتمبررویا\n۱۵ تێرۆریستی پەکەکە/ یەپەگە لەباکووری سوریا کوژران\nجنایت جدید؛ نشانه دیگری از تروریستی بودن پژاک در سالروز تاسیس/ ناپدید کردن جوانان کُرد ایرانی


کۆدی هەواڵ: 3617\nڕێکەوتی بڵاوکردنەوە: 00:01 - 2021/10/09\n«حکمەت سەربلند» سەرۆکی گشتیی پارتی ئیسلامیی کوردستان (PIK) لە گفتوگۆ لەگەڵ کوردپرێسدا ئاماژەی دا بە وتەکانی ئەردۆغان کە وتبووی پرسێک بەناوی پرسی کورد لە تورکیا بوونی نییە؛ وتی: پاش ئەوەی کە سەرۆکی پارتی کۆماریخوازی گەل لە لێدوانێکدا وتبووی کە پرسی کوردمان لە تورکیا هەیە، ئەردۆغان ڕایگەیاند شتی وا لە تورکیا نییە. لە لایەکەوە ئەردۆغان و پارتی داد و گەشەپێدان لە قەیرانێکی قووڵی شەرعییەتی سیاسیدان و لەلایەکی دیکەوە دیکەی حزبەکان بۆ ئەوەی بگەنە دەسەڵات قۆستنەوە لە ناو دەنگی کورد دەکەن.\nناوبراو زیادی کرد: لەسەردەمی کۆماری تورکیاوە تاکوو ئەمڕۆ پرسی کورد لە تورکیا بوونی هەبووە و تورکیا لە هەر ئامێرێک کەڵکی وەرگرتووە بۆ سەرکوت کردنی. کوردیش بۆ مافی خۆی شەڕی کردووە و خەساری گیانی و دارایی زۆری بەرکەوتووە.\nناوبراو وتیشی: تورکیا تاکوو ئەمڕۆ بۆچارەسر کردنی پرسی کورد هیچ هەنگاوێکی هەڵنەگرتووە و چارەسەر کردنی ئەم پرسەش بە هەڕەشە بۆ سەر خۆی لەقەڵەم دەدات. ئەردۆغان ساڵی 2005 کاتێک سەردانی دیاربەکر-ی کرد وتی: پرسی کورد پرسی منە و چارەسەری دەکەم. ساڵانێکە ئەردۆغان لەم سیاسەتە بۆ فریودانی دەنگدەرانی کورد کەڵک وردەگرێت و هیچ کاتێک هەوڵ بۆ چارەسەر کردنی نادات.\nناوبراو جەختی کردەوە: لە ساڵی 2005ەوە تا 2013 هەنگاوێک هەڵگیرا و لە ساڵی 2009 لە ئیسلۆ لەنێوان پەکەکە و میتی تورکیا دانوستان بۆ پڕۆسەی ئاشتی ئەنجام درا بەڵام لە کۆتاییدا دیتمان لە ساڵی 2016دا دانوستانەکان شکستی هێنا و شەڕ دەستی پێکردەوە.\nناوبراو وەبیری هێنایەوە: هاوپەیمانێتیی حزبی نەتەوە خوازی تورکیا و داد و گەشەپێدان ڕوویان کردۆتە ڕەگەزپەرستی و سڕینەوە دیتران و ڕایدەگەیەنن پرسێک بە ناوی پرسی کورد لە تورکیا بوونی نییە و کەڵک لە هەر ئامێرێک وەردەگرن بۆ سەرکوت کردن.\nسەرۆکی گشتیی پارتی ئیسلامیی کوردستان (PIK) وتیشی: دەبێت ئەم پرسیارە لە ئەردۆغان بکرێت کە ئەگەر پرسێک بەناوی رسی کورد لە تورکیا بوونی نییە بۆچی سەد ساڵە هەزاران کەس لە خەڵکی کورد دەکوژرێن و چل ساڵە شەڕ لە کوردستان بەردەوامە؟!\nحکمەت سەربلند زیادی کرد: سەدان گوند و شاری کورد وێران کراوە و ئەمڕۆش ئەو شارەوانییانەی کە لە ڕێگای هەڵبژاردنەوە بوونەتە نوێنەری پارتی دیموکراتیکی گەلان بە زۆر دەرکراون و قەیوومیان بۆ دانراوە و نوێنەرانی ئەم حزبە لە زینداندان و یان لە دیاسپۆرا ژیان بەسەر دەبەن.\nناوبراو وەبیری هێنایەوە: ئەمانە هەمووی نیشاندەری ئەوەیە کە پرسی کورد بوونی هەیە و هەڵمەتەکانی تورکیا لە سووریا و عێراق دەیسەڵمێنن کە پرسی کورد جدییە و تورکیا دەست بۆ هەر ئامێرێک دەبات بۆ لەناوبردن و سەرکەوت کردنی.\nحکمەت سەربلند ڕاشیگەیاند: بیست و پێنج تا سی ملیۆن کورد ژیان بەسەردەبەن و کاتێک زمانەکەیان قەدەغە بکرێت و وانەی پێنەوترێت مافی سەرەکییان پێشێل بکرێت و نوێنەرەکانیان لە زیندان بن ئەمانە هەمووی نیشانی دەدەن کە پرسی کورد جیدییە و ئەردۆغان درۆزنێکی تەواوە.\nسەرۆکی گشتیی پارتی ئیسلامیی کوردستان (PIK) لە ساڵی 2016ەوە ئەردۆغان و حزبی نەتەوەخواز و لایەنی ئەگنکۆن یەکیان گرتووە و هەموو ئامێرێکیان بەکار هێناوە بۆ زەبر لێدان لە کورد بەڵام چیدی ناتوانن ئەم سیاسەتە بەرنە پێش و کورد ئەگەر وشیار بن دەتوانن بە ڕێککەوتنێی ستراتێژیک یەکێتیی نەتەوەیی لە کوردستانی تورکیا ڕکبخەن و لەلایەکی دیکەوە لەگەڵ لایەنەکانی ئۆپۆزیسیۆن هاوپەیمانی پێک بێنن تا کوو پارتی داد و گەشەپێدان دەسەڵات لەدەست بدات.\nحکمەت سەربلند لە کۆتاییدا وتی: دروستە کە پارتی داد و گەشەپێدان ڕۆژ لە دوای ڕۆژ لە کوردستان کەمتر دەبێت و شەرعییەتی خۆی لەدەست دەدات. کوردیش چیدی وەکوو ڕابردوو نییە و فریو ناخۆن. پری کورد تنیا پرسی ئابووری نییە بەڵک پرسی بوون و شۆناس و ئازادییە و تاکوو چارسەر نەبێت هی شتێک لە تورکیا ناگۆڕدرێت.


3/5/2020 03:06 PM\nحیشمەتوڵڵا لوڕنەژاد ساڵی 1947 لە شاری "قەسری شیرین"ـی سەر بە پارێزگای کرماشان لەدایکبووە. ساڵی 1964 و لە تەمەنی 17 ساڵاندا یەکەم گۆرانی ئەم گۆرانیبێژە لە رادیۆ دەنگی کرماشان بڵاو ئەبێتەوە و بە فەرمی دێتە ناو گۆڕەپانی مۆسیقای کوردییەوە. لوڕنەژاد زیاتر لەژێر کاریگەری مامۆستایان "سەید عەلی ئەسغەز کوردستانی"، "عەلی مەردان" و "تایەر تۆفیق"ـدا بوو و هەروەها ماوەیەکی زۆر لە نزیکەوە کەڵکی لە ئەزموونەکانی مامۆستا "حەسەن زیرەک" وەرگرتووە. لوڕنەژاد جگە لە رادیۆ بە ماوەی 25 ساڵ کارمەندی ئیدارەی کەشناسیی کرماشان بوو.\nلوڕنەژاد بە زۆربەی زاراوەکانی کوردی گۆرانی چڕیوە، بۆ نموونە: هەورامی، سۆرانی، گۆرانی، بادینی، کرمانجی، لوڕی و لەکی. ئەم گۆرانیبێژە دەنگخۆشە عاشقی شار و زێدەکەی خۆی بوو و ئەم خۆشەویستییە لە کارەکانیدا بەرچاوە.\nحیشمەتوڵڵا لە بواری "مۆزیکی پۆپ/ خەڵکی"ـیشدا لێهاتوویەکی زۆری هەبوو و چەندین گۆرانی فارسی بەم شێوازە پێشکەش کردووە کە کەشێکی سیاسیشیان هەیە. لوڕنەژاد لە ماوەی ژیانی هونەری خۆیدا 200 گۆرانی کوردی چڕیوە.\nحیشمەتوڵڵا لوڕنەژاد ساڵی 1995 کۆچی دوایی کرد و کە گۆڕستانی "میناباد"ـی کرماشان ئەسپەردەی خاک کرا. لەئێستادا کوڕی ئەم هونورمەندە واتە "حیسام لوڕنەژاد" بۆتە درێژەدەری رێی باوکی و یەکێک لە هونەرمەندە سەرکەوتووەکانی بواری گۆرانی و ئاوازی کوردییە.


پاڵپشتی ژنان بۆ دەستپێکێکی نوێ | Startfinder\nڕاوێژکار نیغات عەزیز.\nنیغات عەزیز ڕاوێژکارێکە لە ناوەندی پاکستانی ئەڵمانی بۆ ئاسانکاریی و ئاوێتەکردنەوە (PGFRC) و کەسی بەرپرسە بۆ ژنان و خەڵکانی بە پێویستی. بەیەکەوە لەگەڵ ڕێکخراوە هاوبەشەکانی ناوەندەکە، ئەو داواکارییە تایبەتەکانیان دەخاتەڕوو.\nئەو ژنەی کە بەو نزیکانە پرسیاری کرد لە نیغات عەزیز بۆ هاریکاری، لەگەڵ خێزانەکەی لە دەرەوە ژیابوون بۆ ماوەی زیاتر لە ٢٠ ساڵ. "بەڵام بەهۆی پەتای کۆرۆناوە، مێردەکە کارەکەی لەدەست دا و خێزانەکە لەناکاو هەژار کەوتن." لەگەڵ سێ منداڵەکانی، ژنەکە گەڕایەوە پاکستان و ڕۆیشت بۆلای (PGFRC). نیغات عەزیز، کە سەرنجی لەسەر ڕاوێژدانە بە ژنان و خەڵکانی بە پێویستی، پاڵپشتی ئەوی کرد بۆ ئاوێتەوەبوونەوە لە پاکستان. ئەو پێشنیاری ئەو گەڕاوەی کرد بۆ ڕێکخراوەکان کە، سەرەڕای شتەکانی دیکە، پاڵپشتی دەروونی کۆمەڵایەتیان بۆ ئەو دابین کرد. لە (PGFRC)، ژنەکە فێربوو کەچۆن سی ڤی بنووسێت و شارەزابێت لە چاوپێکەوتنی کاردا. لەڕێی دەزگای هاشوو، ئەو بەشداری خولێکی مەشق دەکات لەسەر چۆنیەتی دەستپێکردنی بازرگانییەک.\nنیغات عەزیز (ڕاست) لەگەڵ گەڕاوەیەک قسەدەکات.\nسەربەخۆبوون وەک ئاڵنگارییەکی گەورە\n"خوێندن و مەشقکردن هەردووک گرنگن بۆ ئاوێتەبوونەوە بۆناو کۆمەڵگای پاکستانی دوای گەڕانەوە بۆ وڵات،" عەزیز وای وت. بەرلەوەی ببێتە ڕاوێژکار لە (PGFRC)، ئەو کاری دەکرد لە پەرەپێدانی سەرچاوە مرۆییەکان و ڕاوێژکاریی پیشەیی بۆ نزیکەی ١٥ ساڵ. هەروەها ئەو پێشنیاری کۆمەڵە یاسای کردووە دژی گێچەڵی سێکسی لە نەخۆشخانەیەکی گەورە لە ئیسلامئاباد و زیاتر لە ٣،٠٠٠ لە کارمەندەکانی مەشق پێکردووە لەسەر ئەو بابەتە. ئەو دەزانێت کە ئەمە ئاڵنگارییەکی گەورەیە بۆ ژنان لە پاکستان کە لە ڕووی کۆمەڵایەتی و ئابووریەوە سەربەخۆبن.\nلە ئەزموونی عەزیزەوە، ژنە گەڕاوەکان پێویستییەکی تایبەتیان هەیە بۆ پاڵپشتی، بەتایبەتی لە بواری تەندرووستی دەروونی. بەبڕوای ڕاوێژکارەکە، ژنەکان پێویستە سەرەتا ئەزموونەکانیان پەسەند بکەن. زۆرێک لەوان ئاستەنگیان هەبوو لە جێگیربوون لە ئەڵمانیا یان وڵاتێکی دیکە کە کۆچیان بۆ کردبوو. ئەم هەستە دەکرێ ئەوەندە کاریگەربێت کە ژنەکان بڕیاری توند بدەن: "لە یەکێک لە کەیسەکاندا، ژنێک داوای پەنابەری کرد لە ئەڵمانیا بۆ دەربازبوون لە توندووتیژی خێزانی لە پاکستان. بەڵام ئەو ژیانکردنی لەوێ ئەوەندە بەلاوە سەخت بوو کە لە کۆتاییدا گەڕایەوە بۆلای مێردەکەی لە پاکستان."\nهەروەها بەڕێوەبردنی گەڕانەوە و ئاوێتەبوونەوەش ئاڵنگاری گەورەن بۆ ژنەکان. بۆیە عەزیز و هاوکارەکانی تیشکیان خستۆتە سەر پێویستی و داواکارییە تایبەتەکانیان. "ئێمە جەخت لەوە دەکەینەوە کە ڕێکارە کاریگەرەکان دابین بکەین بۆ ئاوێتەبوونەوەی ژنان و گروپە لاوازەکان کە دەگەڕێنەوە بۆ پاکستان"، عەزیز ئاماژەی پێدا.\nمەشق و ڕاوێژ لەسەر دەسپێکردنی بازرگانییەک\n(PGFRC) کاردەکات لەگەڵ ڕێکخراوەکانی کۆمەڵگەی مەدەنی و دامەزراوەکانی تر بۆ دابینکردنی خزمەتگوزاریی گونجاو بۆ ژنان. جگە لە دەزگای هاشوو، هاوبەشەکان بریتین لە دەزگای مۆجاز کە سەرنجیان لەسەر پاڵپشتییە وەک مەشق و خوێندن بۆ ژنان. (PGFRC) گەڕاوەکان بەیەک دەگەیەنێت لەگەڵ دەستەی\nپاکستان (APWA)، کە سەرنج دەخەنە سەر تەندروستی، خوێندن، مافەکانی ژنان و گێچەڵی سێکسی، یاخود لەگەڵ ژووری بازرگانی و پیشەسازی ژنان (WCCI)، کە پاڵپشتی بۆ ژنان دابین دەکات بۆ دەستپێکردنی بازرگانییەک یان خولی فێربوون. سەرباری ئەوانەش، (PGFRC) لە پەیوەندی دایە لەگەڵ ڕۆزان کە مەشق دابین دەکات هەروەها ڕاوێژکاریی لەسەر تەندروستی دەروونی و دەروونی-کۆمەڵایەتی.\nعەزیز هاوسۆزیەکی گەورەی هەیە بۆ ئەو ژنانەی کە هەوڵدەەدەن ژیانێکی نوێ دروست بکەن لە پاکستان. "خۆم وەک ژنێکی ئیشکەر لە پاکستان، من ئەو دژواریانە دەبینم کە ژنان ڕووبەڕووی دەبنەوە ڕۆژانە بەهۆی نایەکسانی جێندەرییەوە لە کۆمەڵگاکەمان،" ئەو وای وت. "ئەگەر ئەمە دژواربێت بۆ ئەو ژنانەی کە سەردەستەن بەهۆی دەستگەیشتنیان بە خوێندنێکی باشەوە، ئەمە زۆر زیاتر دەبێت بۆ ژنانی دیکەی دۆخ خراپتر." عەزیز دەیەوێت ئەمە بگۆڕێت، ئەو وای وت. ئەوەیە کە هانی ئەو دەدات، لە کارکردنی بۆ (PGFRC) و بۆ ژنان.\nئێمە جەخت لەوە دەکەینەوە کە ڕێکارە کاریگەرەکان دابین بکەین بۆ ئاوێتەبوونەوەی ژنان و گروپە لاوازەکان کە دەگەڕێنەوە بۆ پاکستان.


Diplomatic Magazine | دوڕاستی زۆر سادەو پرسیارێک سەبارەت بەیاسای سەرۆکایەتی ھەرێم\nیەکەم: بۆئەوەی لەچەند ھەفتەی داھاتودا، مەسرور بارزانی ببێت بەسەرۆکی حکومەت و بۆ پاراستنی ھاوسەنگی ھێز لەناو بنەماڵەدا، دەبێت نێچیرڤان بارزانی ببێت بەسەرۆکی ھەرێم. پرۆسەی ھەڵبژاردنی سەرۆکی ھەرێمیش لە دەرەوەی پەرلەماندا و لەناو خەڵکدا، بەم پەلە پەلە ناتوانرێت ئەنجامبدێت و مومکین نیە و عەمەلیش نیە.\nبۆ دەربازبون لەم گرفتە، پارتی ڕازیبوە و ناچاریشە بۆ ئەم خولە سەرۆکی ھەرێم لەناو پەرلەماندا ھەڵبژێردرێت. بۆ ئەنجامدانی ئەم پلانەش بە سەخاوەتێکی زۆرەوە کۆمەڵێک وەزارەت و بەڕێوەبەری گشتیی بە گۆڕان بەخشیوە.\n(بۆیە چەواشەکارییەکی گەورەیە باس لەوە بکرێت کە ھەڵبژاردنی سەرۆکی ھەرێم لەم خولەی پەرلەماندا، پرۆژەی گۆڕان و پیادەکردنی دونیابینی ئەم ھێزەیە. ئەم ھاتنەی پارتی بۆ ناو پەرلەمان، نە پیادەکردنی پرۆژەکەی گۆڕانە نە کارێکە بکرێت ھیچ ئومێدێکی لەسەر بینابکرێت. ھەر قسەیەکی تر لە دەرەوەی ئەم ڕاستیە سادەیەدا، خەڵەتاندنی خەڵک و چەواشەکاریەکی گەورەیە).\nدوەم: لەسەرەتاوە بزوتنەوەی گۆڕان خاوەنی پرۆژەی بەپەرلەمانیکردنی سیستم بوە بەسەرۆکایەتی ھەرێمیشەوە. ئەم پرۆژەیەش تەواو جیاوازە لەم شانۆگەرییەی ئێستا لە پەرلەماندا ڕووئەدات. پارتی لە لەناوەڕاستی ٢٠١٨دا، پلانەکانی خۆی داڕشت و بەھاوکاری گۆڕان دامەزراوەی سەرۆکایەتی ھەرێم بۆ ماوەی چوارساڵ ھەڵپەسارد. ئێستا لە دۆخێکی تردا ئەم دامەزراوەیە چالاک دەکاتەوە و سەرۆکێک بۆ ھەرێم بە ھەمان دەسەڵاتەکانی جارانییەوە بۆ تەنھا یەکجار لەناو پەرلەمانەوە و بە ھاریکاری گۆڕان دەسەپێنێت.\nبۆیە ئەم پرۆژەی سەرۆکایەتییە کە ئێستە لەپەرلەمانە، لەئەلفەوە بۆ یای پرۆژەی پارتیەو ھیچ پەیوەندیەکی بە گۆڕانەوە نیە. ئەوانەشی دەڵێن وانیە، فەرمون زەحمەت بکێشن دێڕێک یان بڕگەیەکی ئەم پرۆژەیەمان پێبڵێن کەھی فراکسیۆنی گۆڕانە لەپەرلەمانی کوردستان؟!\nپرسیار: بەھەمو پێوەرە نێودەوڵەتێەکان و مافەکانی مرۆڤ، دەنگدان مافەو نھێنیشە. ئەرێ بەڕاست بۆچی لەم پرۆژەیاسایەدا، دەنگدان بەسەرۆکی ھەرێم لەناوپەرلەماندا، دەنگدانی ئاشکرایە؟! (تەنانەت پرۆسەی ھەڵبژاردنی سەرۆک کۆماری عێراق لەناو ئەنجومەنی نوێنەراندا، دەنگدانی نھێنیە!).\nچ بێشەرمیەکی سیاسیە پارتی فەرزی بکات بەسەر بزوتنەوەیەکدا کەنابێت کەسێک ھەبێت دەنگ بە جێگری سەرۆکی پارتی نەدات بۆسەرۆکی ھەرێم! ھەڤاڵینە سەرکەوتوبن لە پاراستنی پەیامەکانی گۆڕان !!